Και την Σάββατο (17/4) η ενημέρωση σας είναι στο OTAVOICE! - OTA VOICEΚαι την Σάββατο (17/4) η ενημέρωση σας είναι στο OTAVOICE! - OTA VOICE\nΚαι την Σάββατο (17/4) η ενημέρωση σας είναι στο OTAVOICE!


Τελικά το μέγεθος μετράει - Ερεύνα αλλάζει τα δεδομένα στο σεξ | in.gr\nΤα αποτελέσματα έρευνας που διεξήγαγε το Πανεπιστήμιο του Chapman κατέληξε ότι τελικά το μέγεθος στο κρεβάτι μετράει.\nΑλλά όχι το μέγεθος του ανδρικού μορίου αλλά του ύψους.\nΣύμφωνα με την μελέτη, που εξέτασε πάνω από 60.000 άνδρες, αυτοί που δεν ήταν και πρώτο μπόι (λιγότερο από 1,77) είχαν έναν έως τρεις λιγότερους ερωτικούς συντρόφους σχετικά με τους ψηλότερους.\nΟ επικεφαλής της έρευνας Δρ. David Frederick εξήγησε ότι: «Οι γυναίκες τείνουν να αναφέρουν συστηματικά μια προτίμηση για ψηλούς άνδρες τόσο σε έρευνες όσο και όταν σερφάρουν σε προφίλ ανδρών σε online εφαρμογές dating».\nΑν και στο μυαλό των γυναικών δεν μπορούμε να μπούμε μια εξήγηση είναι ότι το ύψος ήταν πάντα δείγμα καλής υγείας ενός άνδρα και εκλαμβανόταν από τις γυναίκες ως σημάδι της ικανότητάς του να προσφέρει τόσο σε εκείνες όσο και στα παιδιά τους προστασία.\nΩστόσο το ύψος δεν επισκιάζει άλλα χαρακτηριστικά που καθιστούν τους άνδρες ελκυστικούς όπως εξηγεί ο David Frederick: «Τόσο οι άνδρες όσο και οι γυναίκες αναφέρουν ότι το σημαντικότερο χαρακτηριστικό σε μια μακροχρόνια σχέση είναι η γνήσια καλοσύνη και κατανόηση».\nΣχετικά άρθρα: ➤ Πάπας Φραγκίσκος – Οι τρεις λέξεις που θα σώσουν τον γάμο σας ➤ Πόσο συχνά κάνουν σεξ οι παντρεμένοι; ➤ Υπάρχει τελικά φιλία ανάμεσα σε άντρες και γυναίκες;\nΕλλάδα Χειροπέδες σε φαρμακοποιό στη Θεσσαλονίκη - Πουλούσε παράτυπα συνταγογραφημένα σκευάσματα 9 λεπτά πριν\nΕλλάδα Ο Γεροπόταμος βάφτηκε κόκκινος 10 λεπτά πριν\nΠολιτική Πυρά Φίλη κατά της πρότασης Τσίπρα: «Δεν θέλουμε ένα αρχηγικό κόμμα - star system» 14 λεπτά πριν\nΣπορ «Μήνυμα» Κλάτενμπεργκ σε Φωτιά και Τζοβάρα… 21 λεπτά πριν\nAgro-in Φρούτα και λαχανικά: Μειωμένη η κατανάλωση το 2021 32 λεπτά πριν\nΕλλάδα Μέχρι πότε θα γίνουν γνωστά τα αποτελέσματα των τοξικολογικών εξετάσεων της 24χρονης Γεωργίας 32 λεπτά πριν\nΚοινοποίηση: Τελικά το μέγεθος μετράει – Ερεύνα αλλάζει τα δεδομένα στο σεξ


Ευρωπαϊκό πρωτάθλημα βόλεϊ γυναικών: Η Ελλάδα κέρδισε 3-0 σετ την Γαλλία | ΣΠΟΡ | iefimerida.gr\nΑΝΟΙΞΕ ΤΗΝ ΠΟΡΤΑ ΤΗΣ ΠΡΟΚΡΙΣΗΣ\n24|08|2019 | 19:33\nΗ Εθνική ομάδα βόλεϊ των γυναικών\nΜε μια από τις πειστικότερες εμφανίσεις των τελευταίων ετών η Εθνική ομάδα βόλεϊ γυναικών νίκησε 3-0 σετ (25-12, 25-21, 25-21) την Γαλλία στην δεύτερη αγωνιστική του πρώτου ομίλου του Ευρωπαϊκού πρωταθλήματος που φιλοξενείται στην Άγκυρα και άνοιξε την πόρτα των 16 καλύτερων ομάδων της διοργάνωσης.\nΗ «γαλανόλευκη» ήταν αψεγάδιαστη (έκανε 6 λάθη στα 2 πρώτα σετ), διαβασμένη και με το αποτελεσματικό σερβίς της απενεργοποίησε το όπλο της Γαλλίας που ήταν η γρήγορη ανάπτυξη. Η ομάδα του Ναράνχο είχε σε μεγάλη μέρα την Όλγα Στράντζαλη η οποία τελείωσε το ματς με 18 πόντους και το απίστευτο για τέτοια διοργάνωση 62% στην επίθεση. Η Εθνική είχε μπλοκ (11), έπαιξε άμυνα και ακόμη και όταν στο τρίτο σετ βρέθηκε με την πλάτη στον τοίχο (20-18) έδειξε απίστευτα ψυχικά αποθέματα. Ήταν η τρίτη συνολικά νίκη της Εθνικής σε 26 συνολικά παιχνίδια σε Ευρωπαϊκό πρωτάθλημα, πρώτη μετά από 28 χρόνια και το 3-1 σετ στις 29 Σεπτεμβρίου 1991 με την Αλβανία. Πλέον η Εθνική θέλει στο αυριανό (19.30) ματς με την Φινλανδία το δεύτερο της τρίποντο για να πατήσει με μεγαλύτερη σιγουριά στους «16».\nΤα σετ: 0-3 (12-25, 21-25, 21-25) σε 73'\nΓΑΛΛΙΑ (Ρουσό): Καζό 7 (6/19 επ., 1 μπλοκ, 67% υπ. - 39% άριστες), Μπάουερ 11 (5/9 επ., 1 άσσος, 5 μπλοκ), Στοϊλίκοβιτς, Φιντόν 2 (2/11 επ., 47% υπ. - 13% άριστες), Ντάσκαλου 2 (2/10 επ.), Ολινγκά 2 (2/7 επ.) / Τζιαρντίνο (λ, 68% υπ. - 24% άριστες), Σιλβί 5 (2/7 επ., 3 μπλοκ), Μορίλ 2 (2/7 επ., 75% υπ. - 62% άριστες), Καλερόν 1 (1 μπλοκ).\nΕΛΛΑΔΑ (Ναράνχο): Λαμπρούση 4 (2/6 επ., 2 μπλοκ), Στράντζαλη 18 (16/26 επ., 1 άσσος, 1 μπλοκ, 58% υπ. - 39% άριστες), Βασιλαντωνάκη 14 (12/33 επ., 2 άσσοι), Χριστοδούλου 5 (2/2 επ., 1 άσσος, 2 μπλοκ), Εμμανουηλίδου 5 (3/5 επ., 2 μπλοκ), Βλαχάκη 12 (9/24 επ., 1 άσσος, 2 μπλοκ, 17% υπ. - 17% άριστες) / Αρτακιανού (λ, 100% υπ. 80% άριστες), Κονόμι (λ).\nΤο πρόγραμμα και η βαθμολογία\nΑ' όμιλος (Τουρκία - Αγκυρα)\nΓαλλία - Βουλγαρία 3-2 (25-20, 13-25, 25-15, 19-25, 15-13)\nΣερβία - Φινλανδία 3-0 (25-17, 25-15, 25-17)\nΤουρκία - Ελλάδα 3-0 (25-21, 25-18, 25-8)\n19.30: Φινλανδία - Τουρκία\n17.00: Βουλγαρία - Σερβία\n19.30: Ελλάδα - Φινλανδία\n19.30: Τουρκία - Σερβία\nΤουρκία 1 νίκες - 0 ήττες, 3\nΣερβία 1 νίκη - 0 ήττες, 3\nΕλλάδα 1 νίκη - 1 ήττα, 3\nΓαλλία 1 νίκη - 1 ήττα, 2\nΒουλγαρία 0 νίκες - 1 ήττα, 1\nΦινλανδία 0 νίκες - 1 ήττα, 0\nΕΥΡΩΠΑΪΚΟ ΠΡΩΤΑΘΛΗΜΑ ΒΟΛΕΙ ΓΥΝΑΙΚΩΝ\nΚορωνοϊος: Ακυρώνονται οι εκδηλώσεις Κυριακής & Kαθαράς Δευτέρας στο ΚΠΙΣΝ


Τα ηλεκτρονικά τσιγάρα δεν είναι φάρμακα - Νέα\nΤα ηλεκτρονικά τσιγάρα δεν είναι φάρμακα\nΔιοικητικό Δικαστήριο του Μονάχου: Τα ηλεκτρονικά τσιγάρα δεν είναι φάρμακα\nΤα ηλεκτρονικά τσιγάρα χωρίς καπνό δεν καλύπτονται από τον Νόμο περί Φαρμάκων, αποφάσισε το Διοικητικό Δικαστήριο του Μονάχου. Ένας κατασκευαστής των ηλεκτρονικών ραβδιών λάμψης είχε δίκιο. Εκκρεμεί ακόμη λόγος για την απόφαση του Διοικητικού Δικαστηρίου του Μονάχου.\nΗλεκτρονικά τσιγάρα στο δικαστήριο λόγω του νόμου περί ναρκωτικών Τα ηλεκτρονικά τσιγάρα που λειτουργούν με μπαταρία εξατμίζουν το λεγόμενο υγρό μέσω ενός πηνίου θέρμανσης που αναπτύσσει την αισθητηριακή επίδραση του κλασικού καπνού τσιγάρων. Το υγρό πωλείται σε πολλές διαφορετικές γεύσεις, όπως φρουτώδη αρώματα όπως "φράουλα", "μπανάνα" ή "ασβέστη". Εκτός από το νερό, τα συστατικά του υγρού είναι κυρίως προπυλενογλυκόλη, γλυκερίνη και γεύσεις τροφίμων. Μερικά από αυτά περιέχουν νικοτίνη, άλλα όχι. Οι υποστηρικτές και οι αντίπαλοι του ηλεκτρονικού τσιγάρου συζητούν εδώ και πολύ καιρό κατά πόσον πρέπει να ταξινομηθούν ως φαρμακευτικά προϊόντα που απαιτούν έγκριση λόγω του υγρού που περιέχει νικοτίνη. Αυτό θα ήταν προβληματικό για τους κατασκευαστές επειδή τα προϊόντα τους θα έπρεπε τότε να περάσουν από μια εκτενή διαδικασία δοκιμής. Λαμβάνοντας υπόψη τη μεγάλη ομάδα αγοραστών - σύμφωνα με τον κατασκευαστή, υπάρχουν περίπου 2 εκατομμύρια καταναλωτές στη Γερμανία - αυτό θα σχετίζεται με μεγάλες απώλειες.\nΔιαδικασίες όπως αυτές στο Μόναχο είχαν ήδη αρχίσει σε άλλες ομοσπονδιακές πολιτείες, οπότε πέρυσι ένας κατασκευαστής στη Βόρεια Ρηνανία-Βεστφαλία διαμαρτυρήθηκε για την ταξινόμηση ως φαρμακευτικού προϊόντος από το Υπουργείο Υγείας της Βόρειας Ρηνανίας-Βεστφαλίας. Ως αποτέλεσμα, η τελευταία δεν είχε πλέον τη δυνατότητα να προειδοποιεί για ηλεκτρονικά τσιγάρα με την παλιά μορφή. Στο Μόναχο, το διοικητικό δικαστήριο έχει αποφανθεί υπέρ του ενάγοντος, επομένως το ηλεκτρονικό τσιγάρο δεν υπόκειται στη φαρμακευτική νομοθεσία. Σε εθνικό επίπεδο, ωστόσο, η νομική κατάσταση παραμένει αμφιλεγόμενη. Στην Αυστρία, τα υγρά που περιέχουν νικοτίνη αποτελούν άδεια χρήσης φαρμάκου από τον Απρίλιο του 2007. Υπάρχουν επίσης διαφορετικές απόψεις εκτός της Ευρωπαϊκής Ένωσης.\nΟι κίνδυνοι για την υγεία των ηλεκτρονικών τσιγάρων Υπάρχει αβεβαιότητα σχετικά με τους κινδύνους για την υγεία των ηλεκτρονικών τσιγάρων. Το Γερμανικό Κέντρο Έρευνας για τον Καρκίνο δήλωσε το 2011 ότι "τα ηλεκτρικά τσιγάρα δεν είναι μια ασφαλής εναλλακτική λύση έναντι των συμβατικών ραβδιών". Ορισμένα υγρά θα μπορούσαν επομένως να έχουν καρκινογόνα συστατικά όπως ειδικές για τον καπνό νιτροζαμίνες, οι οποίες είναι «καρκινογόνες σε μικρές δόσεις». Σύμφωνα με τους ειδικούς, το ίδιο το ηλεκτρονικό τσιγάρο δεν μπορεί να εξομοιωθεί με έναν υγιή τρόπο για να σταματήσει το κάπνισμα. Η Martina-Pötschke Langer από το Γερμανικό Κέντρο Έρευνας για τον Καρκίνο συμβουλεύει κατά των ηλεκτρονικών τσιγάρων για λόγους υγείας. (λίβρες)\nΕικόνα: Gisela Peter / pixelio.de\nΒίντεο: Ήρθε ο TAKI! Ηλεκτρονικό τσιγάρο μιας Χρήσης από την Xiaomi Greek Review\nΚαλά, τι απαραίτητη φράση ..., φωτεινή ιδέα\nΤα ηλεκτρονικά τσιγάρα δεν είναι φάρμακα...


Ασφαλτίδης : «Ο Ηρακλής θα είναι παρών στις εξελίξεις» – Iraklis1908.gr\nΑσφαλτίδης : «Ο Ηρακλής θα είναι παρών στις εξελίξεις»\n31 Μαΐου, 2012 1:57 μμ\nΣτην εκπομπή του Libero 107,4 «Στο πέναλτι» ο Γιώργος Ζαγόρας φιλοξένησε τον αντιπρόεδρο του ποδοσφαιρικού Ηρακλή, κ. Αργύρη Ασφαλτίδη και είχαν μια πολύ ενδιαφέρουσα συζήτηση, κύρια για την επόμενη μέρα της ομάδας, που επιδιώκει σαφώς να αγωνίζεται σε διαφορετική κατηγορία από ότι φέτος.\nΑρχικά, ζητήθηκε από τον κ. Ασφαλτίδη ένα σχόλιο αναφορικά με το θέμα των αδειοδοτήσεων στην Superleague με αφορμή ότι σήμερα έγινε γνωστή η μη αδειοδότηση 6 ομάδων που θα μετέχουν όμως κανονικά στο επόμενο πρωτάθλημα :\n«Η θέση του Ηρακλή είναι απλή και καθαρή, όλες αυτές οι μεθοδεύσεις που έχουν ενορχηστρωθεί στην φετινές σεζόν δεν είναι δίκαιες σε καμία περίπτωση. Για να διέπεται από ισονομία ένα πρωτάθλημα θα πρέπει οι νόμοι και οι κανόνες που ισχύουν να έχουν μακροχρόνια εφαρμογή. Όταν αλλάζουν κατά περίσταση ή για να εξυπηρετήσουν τυχόν συμφέροντα κάποιων ομάδων δεν μπορούμε να μιλάμε για δικαιοσύνη. Ως Ηρακλής έχουμε υποστεί και θα υφιστάμεθα για τουλάχιστον 2 χρόνια ακόμη μια μεγάλη αδικία, μόνο το δικό μας σωματείο αδικήθηκε με αυτό τον τρόπο και δίκαια ο Ηρακληδέας αισθάνεται θιγμένος και όσα βλέπει να γίνονται»\n«Φέτος έγινε ήδη μια στροφή 180 μοιρών και βλέπω πάλι ότι οι ποινές πάνε να γίνουν ακόμη πιο ελαστικές. Ακούω ήδη ότι μπορεί τελικά να επιτραπεί στις ομάδες που δεν πήραν άδεια να κάνουν κανονικά μεταγραφές, η ελαστικοποίηση των ποινών συνεχίζεται ακόμη και τώρα, για ελάτε λοιπόν στη θέση του κάθε Ηρακληδέα, πως θα αντιδρούσατε; Πέρυσι οι ποινές ήταν βαριές και εφαρμόστηκαν μόνο σε βάρος του Ηρακλή ενώ πιστεύω ότι αν άνοιγαν οι φάκελοι πέρυσι, θα υπήρχαν ομάδες με χειρότερο φάκελο από τον Ηρακλή. Φρόντισαν φέτος να αλλάξουν τις ποινές καθώς όλοι γνώριζαν την θέση των ομάδων και για αυτό προχώρησαν σε αυτές τις ενέργειες. Πέρυσι ο Ηρακλής είχε εχθρική αντιμετώπιση από όλους αλλά φέτος το πρόβλημα χτύπησε την δική τους πόρτα. Βλέπετε όμως και πάλι τι αντιμετώπιση έχουν ομάδες όπως η ΑΕΚ και ο Άρης για παράδειγμα, σε σχέση με τον Ηρακλή, οι νόμοι και οι κανόνες πρέπει να μην αλλάζουν κάθε τόσο για να υπάρχει σταθερότητα και καθεστώς ισονομίας»\nΣτο ερώτημα αν σκοπεύουν στον Ηρακλή να αντιδράσουν με κάποιο τρόπο, ο κ. Ασφαλτίδης είπε :\n«Εμείς ως Ηρακλής αυτό που θα κάνουμε πάντοτε είναι να υπερασπίζουμε με κάθε τρόπο τα συμφέροντα της ομάδας μας και τώρα η προσοχή μας είναι στραμμένη στις εξελίξεις σε Β` και Γ` Εθνική. Υπάρχουν 2 ομάδες, ο Διαγόρας και ο Εθνικός Αστέρας έχουν αποβληθεί από το φετινό πρωτάθλημα και βάση κανονισμών δεν θα πρέπει να προσμετρηθούν στην τελική βαθμολογία της Β` Εθνικής, άρα θα πρέπει να πέσουν 5 ομάδες. Γεννάται λοιπόν το ερώτημα ποιες θα είναι οι ομάδες που θα τις αντικαταστήσουν και ως Ηρακλής θα προασπίσουμε με κάθε τρόπο τα συμφέροντα μας ενώ είναι πιθανό στην συνέχεια παρόμοια τύχη με αυτές τις 2 ομάδες που ανέφερα, να έχουν και άλλες»\nΣτο ερώτημα τι έχει αποφασιστεί να γίνει τελικά με το θέμα αυτό :\n«Για την ώρα υπάρχουν μόνο κάποιες σκέψεις και απόψεις και τα 2 πιο πιθανά σενάρια είναι τα εξής : 1. να γίνει ερασιτεχνική η Γ` Εθνική και η Β` Εθνική να γίνει ένα πιο δυνατό και εμπορικό πρωτάθλημα και 2. να γίνει μια αναδιάρθρωση μεταξύ Β` και Γ` Εθνικής και να μην παίξουν σε αυτή την κατηγορία οι ομάδες που δεν θα έχουν σωστό φάκελο αδειοδότησης. Δεν είναι αποφάσεις αυτές, είναι απλές σκέψεις ακόμη και ελπίζω να ξεκαθαρίσει σύντομα το τοπίο καθώς πιέζει ο χρόνος και πρέπει οι ομάδες να καθορίσουν τα μπάτζετ και φτιάξουν τα ρόστερ για την επόμενη σεζόν ανάλογα με την κατηγορία που θα αγωνίζονται. Αυτό που θέλω να πω είναι ότι ο Ηρακλής θα είναι παρών σε όλες τις εξελίξεις και προασπίσουμε τα συμφέροντα της ομάδας με κάθε τρόπο. Αυτό που πάθαμε πέρυσι, δεν θα επιτρέψουμε να συμβεί ξανά και μάλιστα θα προσπαθήσουμε να το διορθώσουμε»\nΣτο ερώτημα, αν έχει «δεύτερες σκέψεις» ο πρόεδρος του ΤΑΠ :\n«Η διοίκηση θα συνεχίσει και φέτος με το ίδιο πάθος για το καλύτερο της ομάδας. Ο πρόεδρος θέλει να κάνει ακόμη περισσότερα για την ομάδα και σύντομα θα δοθεί συνέντευξη Τύπου στην οποία θα απαντήσουμε κάθε ερώτημα του κόσμου του Ηρακλή, κοιτώντας τον στα μάτια»\nΚάνοντας έναν απολογισμό ης φετινής σεζόν, ο κ. Ασφαλτίδης ανέφερε :\n«Από τότε που η ομάδα έγινε Ηρακλής είμαστε πρωταθλητές, μαζέψαμε περισσότερους βαθμούς από κάθε ομάδα αλλά δυστυχώς η ομάδα κουβαλούσε ένα βαθμολογικό χάντικαπ και δεν μπορέσαμε να το καλύψουμε. Σε επίπεδο διοικητικής μέριμνας, η διοίκηση έκανε πολλά, έχουμε ένα υπερπλήρες ρόστερ ενώ κάναμε και οικονομική υπέρβαση στο θέμα του προπονητή αλλά δεν ανεβήκαμε και αυτό μας λυπεί όλους. Την ερχόμενη εβδομάδα κατά πάσα πιθανότητα θα δοθεί συνέντευξη Τύπου από την διοίκηση και ο κόσμος θα πληροφορηθεί για το μέλλον της ομάδας. Να ξέρει ο κόσμος ότι θα κάνουμε όλες τις κινήσεις για το καλύτερο του Ηρακλή σε κάθε επίπεδο, έχουμε εκφράσει ήδη την διαμαρτυρία μας για όσα έγιναν με τις αδειοδοτήσεις φέτος και θα συνεχίσουμε να το κάνουμε»\nΚλείνοντας, ο Γιώργος Ζαγόρας ρώτησε τον κ. Ασφαλτίδη αν θα παίζει στο Καυταντζόγλειο ο Ηρακλής στην επόμενη σεζόν ή αν σκέφονται μια πιο σκληρή έδρα :\n«Δεν το γνωρίζω, δεν είναι κάτι που έχουμε συζητήσει αλλά η κουβέντα για το αν το Καυταντζόγλειο είναι έδρα ή όχι, κρατάει πολλά χρόνια. Το καλύτερο γήπεδο και η φυσική έδρα του Ηρακλή είναι το γήπεδο στην Μίκρα. Δυστυχώς όμως θα πάρει λίγο καιρό ακόμη καθώς ούτε τώρα το μακροοικονομικό περιβάλλον μας ευνοεί»


Ο νούμερο 1 καλύτερα φυλασσόμενος στόχος της Ελληνικής Αστυνομίας είναι πλέον ο καθ” ομολογία δολοφόνος του Παύλου Φύσσα, Γιώργος Ρουπακιάς. Μετά την αποφυλάκισή του, για όσο διάστημα χρειαστεί, θα συγκατοικεί με μια «στρατιά» αστυνομικών, οι οποίοι θα κάνουν τους ταξιτζήδες μεταφοράς του στη δικαστική αίθουσα, αναφέρει αποκλειστικό ρεπορτάζ του Ελεύθερου Τύπου.\nΆμεσης, ΜΑΤ, Ρουπακιά, φρουρούν


Φοβόμαστε ότι μπορεί να χυθεί αίμα - Ορθόδοξος Τύπος\nΦοβόμαστε ότι μπορεί να χυθεί αίμα\nΤην ίδια στιγμή εξέφρασε τους φόβους για τα όσα μπορούν να προκύψουν μετά την κοινή λειτουργία Βαρθολομαίου – Ιερώνυμου στη Θεσσαλονίκη στις 19 Οκτωβρίου και την πιθανή μνημόνευση του Επιφάνιου, που πιθανότατα θα βρίσκεται εκεί, κάτι το οποίο θα σημάνει την επίσημη αναγνώριση:\n«Φοβόμαστε μήπως τα πράγματα έχουν κάποια όξυνση και ελπίζουμε να μη φτάσουμε σε αυτό το σημείο. Αν προχωρήσει αυτό το θέμα, σε λίγες μέρες που θα έχουν στη Θεσσαλονίκη συλλείτουργο, αν καλέσουν και τον Επιφάνιο, φοβάμαι ότι εκεί θα οξυνθούν τα πράγματα. Να μη χυθεί αίμα. Υπάρχουν άνθρωποι που στεναχωριούνται και ανησυχούν για όσα συμβαίνουν».\nΟ Μητροπολίτης Κυθήρων Σεραφείμ αναφέρθηκε στα γεγονότα της συνεδρίασης της Ιεραρχίας του περασμένου Σαββάτου.\nΠαράλληλα, τονίζει ότι δεν έγινε ψηφοφορία, ούτε δια βοής, όπως γράφτηκε.\n«Ο Μητροπολίτης Καισαριανής Δανιήλ πήρε το λόγο και είπε έντονα: Μακαριώτατε, αν πρόκειται να πάρουμε απόφαση θα ψηφίσουμε όλοι και φανερά, αυτή τη στιγμή. Δεν έγινε ψηφοφορία. Η απόφαση βγαίνει κατόπιν ψηφοφορίας. Εφόσον δεν έγινε ψηφοφορία, δεν μπορεί κανείς να ξέρει ακριβώς πόσοι συμφωνούν και πόσοι διαφωνούν. Δεν υπερψηφίστηκε τίποτα δια βοής. Στο τέλος είπε το δι’ ευχών και οι μισοί είχαν φύγει από την αίθουσα».\n«Είμαστε σίγουρα 11 άτομα που δεν θέλουμε να προχωρήσει το θέμα της αυτοκεφαλίας. Λέμε ότι πρέπει να γίνει εκ νέου Σύνοδος. Πρόταση μου ήταν όλο το υλικό που έχει η Σύνοδος στα χέρια της, να το δει η Ιεραρχία, αν υπάρχει τέτοια επιμονή. Προσωπικά, με τίποτα δεν θα συμφωνούσα σε αυτό στο θέμα αναγνώρισης της αυτοκεφαλίας».\nΤην ίδια ώρα εξέφρασε φόβο για τυχόν έκτροπα στο Άγιο Όρος, το οποίο θα επισκεφτεί ο Πατριάρχης Βαρθολομαίος στις 19-22 Οκτωβρίου:\n«Πέρα από 4 μοναστήρια οι υπόλοιποι διαφωνούν με την αναγνώριση»\nΕρωτηθείς σχετικά με τις εισηγήσεις των επιτροπών που δόθηκαν στη Διαρκή Ιερά Σύνοδο, της οποίας ο ίδιος ήταν μέλος, αναφέρει το εξής:\n«Οι εισηγήσεις των επιτροπών μοιράστηκαν, αλλά τις μάζεψαν ξανά αμέσως. Δεν προλάβαμε να τις δούμε. Τώρα όμως τις έχουμε στα χέρια μας. Η άποψή μου για το ζήτημα, παραμένει η ίδια».\nΤον Ιανουάριο του 2019, ο Πατριάρχης Βαρθολομαίος εκχώρησε αυτοκεφαλία στην αποκαλούμενη Εκκλησία της Ουκρανίας. Είχε προηγηθεί η λεγόμενη «ενωτική σύνοδος» στο Κίεβο για τη συγκρότηση της αυτοαποκαλούμενης «νέας εκκλησίας» της Ουκρανίας, με επικεφαλής τον Επιφάνιο.\nΑπό την πλευρά τους, η Ουκρανική Ορθόδοξη Εκκλησία του Πατριαρχείου Μόσχας όσο και η Ρωσική Ορθόδοξη Εκκλησία δεν αναγνώρισαν την ίδρυση της νέας δομής όπως και την απόφαση του Οικουμενικού Πατριαρχείου να χορηγήσει αυτοκεφαλία.\nΤην ίδια στιγμή, το Πατριαρχείο Μόσχας έχει μιλήσει αρκετές φορές για «νομιμοποίηση του σχίσματος» που θα έχει σοβαρές και καταστροφικές συνέπειες για εκατομμύρια πιστούς της Ορθοδοξίας σε όλο τον κόσμο.\nἹερώνυμος: «Θὰ τὸ σκεφθῶ μὲ ἔχουν μπλέξει»\nὉ Σεβ. Πειραιῶς ἐβράβευσεν ἐφοπλιστὴν\nΒοᾶ τὸ Πανελλήνιον


COSMOTE ΑΠΕΡΙΟΡΙΣΤΑ vs Vodafone Unlimited vs WIND XL\nΔευτέρα, 02/11/2009 · Κώστας Βλαχάκης COSMOTE Vodafone WIND\nΗ νέα τάση στα συμβόλαια κινητής τηλεφωνίας ακούει στα ονόματα Απεριόριστα, Unlimited και XL. Το χορό έσυρε η Vodafone με τα προγράμματα Unlimited, ακολούθησε η WIND με το XL και ακολούθησε η COSMOTE με τα Απεριόριστα. Vodafone και COSMOTE διέθεσαν προγράμματα με διαφορετικό πάγιο, η WIND έχει μόνο ένα με 90 ευρώ, οπότε η σύγκριση θα γίνει στο εύρος τιμής 90 με 100 ευρώ.\nupdate: Η πλάστιγγα γέρνει προς COSMOTE ΑΠΕΡΙΟΡΙΣΤΑ 100.\nΗ σύγκριση είναι πολύ δύσκολη μιας και τα πάγια και οι προπληρωμένες υπηρεσίες, είναι μοιρασμένες. Ξεχωρίζω το WIND XL που έχει το χαμηλότερο πάγιο και 1GB όγκο χρήσης για ίντερνετ και το COSMOTE ΑΠΕΡΙΟΡΙΣΤΑ με συνολικά 2200 λεπτά δωρεάν (1500 προς σταθερά και COSMOTE, 700 προς άλλα κινητά) και επίσης 1GB για ίντερνετ. Ακριβότερο και με λιγότερες παροχές αναδεικνύεται το Vodafone Unlimited 100, ενώ η σύγκριση με το αντίστοιχο πρόγραμμα της COSMOTE το βγάζει νοκ-ουτ.\nΜηνιαίο πάγιο 100 ευρώ\n1500 λεπτά προς COSMOTE και σταθερά\n700 λεπτά προς άλλα κινητά\n1GB χρήση internet από το κινητό\n1500 λεπτά προς Vodafone και σταθερά\n1500 SMS προς Vodafone\nΧρήση internet από το κινητό – όχι\nΜηνιαίο πάγιο 90 ευρώ\n1000 λεπτά βίντεοκλήσεις προς όλους\n1000 MMS προς όλους\nΣε όλες τις τιμές περιλαμβάνεται ΦΠΑ 19%\nΜια μικρή παρατήρηση…Wind XL:Ελάχιστος Χρόνος Χρέωσης: 3 λεπτά!!! ΕΛΕΟΣ!!!\nVodafone & Cosmote:Ελάχιστος Χρόνος Χρέωσης: 45 δευτερολεπτα\nΕνδιαφέρουσα παρατήρηση, δεν μπόρεσα να βρω αυτές τις πληροφορίες μέσα στα επίσημα site των εταιρειών.\nsostos o leonidas..\nΕπίσης στη Vodafone και την Cosmote (δεν ξέρω για την Wind) η ελάχιστη χρέωση είναι 45″. Δηλαδή σιγά σιγά επιστρέφουμε στις χρεώσεις του 1993+ όπου η ελάχιστη χρέωση ήταν το 1′!!!\nΜεγάλη επιτυχία!!! Μπράβο τους! Και φυσικά κανείς δε μιλάει…π.χ. ΕΣΡ\n…more updated news\nVodafone Unlimited με Internet 95\nΜηνιαίο πάγιο: 95 ευρώ\n«Απεριόριστα» λεπτά ομιλίας προς Vodafone και σταθερά\n500 λεπτά ομιλίας προς άλλα κινητά\n«Απεριόριστα» SMS προς Vodafone\n«Απεριόριστη» πρόσβαση στο Internet\nΣυγνώμη εννοούσα την ΕΕΤΤ και όχι το ΕΣΡ!!\nΜε την τακτική αυτή του ελάχιστου χρόνου χρέωσης WIND 3 λεπτά, COSMOTE και Vodafone 45 δευτερόλεπτα, έχουμε:\nΠρος Cosmote και σταθερά: 1500 λεπτά/ 45 δευτερόλεπτα = 1125 τηλεφωνικές κλήσεις (χρονικής διάρκειας έως 45 δευτερόλεπτα η κάθε μία)\nΠρος άλλα κινητά: 700 λεπτά/ 45 δευτερόλεπτα = 525 τηλεφωνικές κλήσεις (χρονικής διάρκειας έως 45 δευτερόλεπτα η κάθε μία)\nΠρος Vodafone και σταθερά: 1500 λεπτά/ 45 δευτερόλεπτα = 1125 τηλεφωνικές κλήσεις (χρονικής διάρκειας έως 45 δευτερόλεπτα η κάθε μία)\nΠρος όλα τα κινητά και σταθερά: 1000 λεπτά/ 3 λεπτά = 333 τηλεφωνικές κλήσεις (χρονικής διάρκειας έως 3 λεπτά η κάθε μία)\nΆρα προς Cosmote γέρνει η πλάστιγγα που δίνει στην ίδια τιμή με τη Vodafone και επιπλέον 1GB όγκο για ίντερνετ.


Washington Post: Πιέσεις Τραμπ για αλλαγή αποτελεσμάτων στη Τζόρτζια – Kontasas.gr\nWashington Post: Πιέσεις Τραμπ για αλλαγή αποτελεσμάτων στη Τζόρτζια\nΟ Αμερικανός πρόεδρος Ντόναλντ Τραμπ πίεσε τον κορυφαίο εκλογικό αξιωματούχο της Τζόρτζια να «βρει» επαρκείς ψήφους για να ανατρέψει την ήττα του στην πολιτεία, σύμφωνα με την ηχητική καταγραφή ενός τηλεφωνήματος χθες Σάββατο που περιήλθε στην κατοχή της εφημερίδας Washington Post, σε μια προσπάθεια του Τραμπ να προωθήσει τους αβάσιμους ισχυρισμούς του για νοθεία στις προεδρικές εκλογές.\nPrevious Previous post: Οι σέξι φωτογραφίες της Sierra Skye θα σας “ρίξουν” το σαγόνι στο πάτωμα!\nNext Next post: Σημάδια στο πέος: Τι μπορεί να είναι ανάλογα με το πώς φαίνονται


Creatine Monohydrate Creapure 200g (Warriorlab) - Med Natural\nΑθλητικά Συμπληρώματα / Κρεατίνη\nCreatine Monohydrate Creapure 200g (Warriorlab)\nΕνυδατώνει τους μυς\nΗ Creatine Monohydrated της WarriorLab περιέχει 100% μονοϋδρική κρεατίνη και μάλιστα την διεθνώς αναγνωρισμένη, ως η κορυφαία ποιότητα παγκοσμίως, Creapure. H Creapure® είναι vegan και κατασκευάζεται αποκλειστικά με χημική σύνθεση. Οι πρώτες ύλες και τα ενδιάμεσα προϊόντα δεν προέρχονται από ζωικά ή φυτικά προϊόντα με αποτέλεσμα να μην υπάρχουν ίχνη που μπορεί να προέρχονται από ζωικά ή φυτικά υποπροϊόντα.\nWarriorlab Egg Protein 908g – 100% πρωτεΐνη αυγού


"Αχώριστοι" ο Γιώργος Λιάγκας και η Σάσα Σταμάτη! - Ταραντος\nHome Celebrities "Αχώριστοι" ο Γιώργος Λιάγκας και η Σάσα Σταμάτη!\n"Αχώριστοι" ο Γιώργος Λιάγκας και η Σάσα Σταμάτη!\n«Αχώριστοι» είναι Γιώργος Λιάγκας και Σάσα Σταμάτη! Μπορεί το «Πρωινό mou» να μας χαιρέτησε για καλοκαίρι, αλλά οι δυο συνεργάτες, συνεχίζουν να τα λένε, αυτή τη φορά… ραδιοφωνικά!\nΒλέπετε ο Γιώργος Λιάγκας, μπορεί να πήρε «άδεια» από το Mega, αλλά συνεχίζει κανονικά με τις ραδιοφωνικές του υποχρεώσεις στον «Real Fm».\nΈτσι λοιπόν σήμερα, για να μην είναι μόνος του στον ραδιοφωνικό «αέρα», φώναξε και την καλή του συνεργάτιδα Σάσα Σταμάτη, με την οποία μπορεί όλο το χρόνο να «σκοτώνονται», αλλά ο ένας δεν κάνει χωρίς τον άλλον.\nΜάλιστα ο παρουσιαστής, «ανέβασε» και φώτο στο Twitter του, όπου ποζάρει αγκαλιά με τη Σάσα Σταμάτη μες τα χαμόγελα:\n«Με τη Σασάρα τώρα εκπομπή στον Real…» έγραψε περιχαρής στον προσωπικό του λογαριασμό...


Πειραιάς: Στο ίδρυμα Λασκαρίδη το ναυάγιο των Αντικυθήρων | ΕΛΛΑΣ\n← Εγκαινιάζεται το Ελληνικό Ινστιτούτο Θρακικών Ερευνών\n14 Νοεμβρίου η φωτεινότερη πανσέληνος του αιώνα (Βίντεο) →\nΠειραιάς: Στο ίδρυμα Λασκαρίδη το ναυάγιο των Αντικυθήρων\tPosted on Νοεμβρίου 7, 2016\tby ellas Αμφορέας που εντοπίστηκε στο Ναυάγιο των Αντικυθήρων.\nΣτις 2 Δεκεμβρίου, το Ιδρυμα Λασκαρίδη θα φιλοξενήσει μια ενδιαφέρουσα έκθεση με 21 ευρήματα στις εγκαταστάσεις του στον Πειραιά. Ο προσωρινός δανεισμός αυτών των ευρημάτων συζητήθηκε προχθές στο Κεντρικό Αρχαιολογικό Συμβούλιο.\nΗ έφορος Εναλίων Αρχαιοτήτων δρ Αγγελική Σίμωσι σημειώνει πως αυτή είναι η μοναδική ευκαιρία να παρουσιαστούν τα ευρήματα από το αρχαίο ναυάγιο, καθώς δεν υπάρχει μουσείο εναλίων αρχαιοτήτων στην Αθήνα. Η πρώτη ανάλογη παρουσίαση έγινε το 2014, αλλά αυτή τη φορά τα εκθέματα θα είναι περισσότερα.\nΣτον πρώτο όροφο του κτιρίου, στον χώρο που τώρα φιλοξενείται έκθεση για τον Νέλσονα, ο επισκέπτης θα μπορεί να δει την πολύ ενδιαφέρουσα αυτή έκθεση, η οποία θα διαιρείται σε δύο ενότητες. Η μία θα περιλαμβάνει εξαρτήματα του πλοίου (ανάμεσά τους και τμήμα ξύλου από το ίδιο το σκαρί) και η άλλη αντικείμενα από το φορτίο του. Oλα έχουν εντοπισθεί κατά τις ανασκαφές του ’14, του ’15 και τις φετινές ανασκαφές.\nΣτην πλειονότητά τους τα αντικείμενα έχουν συντηρηθεί, αλλά μερικά από αυτά θα εκτεθούν ασυντήρητα, ώστε να μπορεί να δει το κοινό πώς ήταν όταν ανασύρθηκαν από τον πυθμένα της θάλασσας. Το δόρυ που βρέθηκε φέτος θα παρουσιαστεί μέσα σε μικρή δεξαμενή με νερό, στην οποία συντελείται η αφαλάτωση. Το άλλο χάλκινο δόρυ, που εντοπίσθηκε το 2014, θα παρουσιαστεί συντηρημένο. Με τον ίδιο τρόπο θα εκτεθούν και δύο λάγυνοι (αγγεία): ένα συντηρημένο και δίπλα ένα ασυντήρητο, με τους μικροοργανισμούς που είχαν προσκολληθεί σε αυτό όσο βρισκόταν στη θάλασσα.\nΕπίσης, θα εκτεθούν τέσσερα θραύσματα μαρμάρινων αγαλμάτων, από τα οποία ξεχωρίζει καρπός αριστερού χεριού, θραύσματα από γυάλινα αγγεία, αμφορείς και ένα χρυσό δακτυλίδι. Για όλα αυτά, γνωρίζουμε ακόμη πόσα ανήκαν στο πλήρωμα και σε πιθανούς επιβάτες και πόσα στο φορτίο του πλοίου. Eνα σημαντικό εύρημα, η καταπειρατηρία του πλοίου, (βολίδα ανίχνευσης και μέτρησης βάθους) θα είναι επίσης ανάμεσα στα εκθέματα.\nΤο βυθισμένο πλοίο ήταν ρωμαϊκή ορκάς χωρητικότητας περίπου 300 τόνων, τυπικό δείγμα των βαρέων ιστιοφόρων που χρησιμοποιούνταν κατά το 2ο-1ο αι. π.Χ. στο εμπόριο μεταξύ της ιταλικής χερσονήσου, του κυρίως ελλαδικού χώρου και της Μικράς Ασίας. Το ναυάγιο ενδέχεται να συνέβη περί το 67 π.Χ. ή, πάντως, στο διάστημα 87-63 π.Χ. όπως μαρτυρείται από τα νομίσματα και τα κεραμικά που έχουν μέχρι τώρα εντοπισθεί στον πυθμένα της θάλασσας. [Αγγελική Κώττη, πηγή]\nThis entry was posted in ΕΚΘΕΣΕΙΣ, ΕΛΛΑΔΑ, ΕΛΛΑΣ, ΠΟΛΙΤΙΣΜΟΣ and tagged Ναυάγιο των Αντικυθήρων, Πειραιάς, έκθεση, ίδρυμα Λασκαρίδη, ευρήματα. Bookmark the permalink.\t← Εγκαινιάζεται το Ελληνικό Ινστιτούτο Θρακικών Ερευνών


Αρχική αθλητικά Πήρε την ζώνη στα 67 κιλά ο Παναγιώτης Καπετσώνης στην 4άδα του...\nΟ Παναγιώτης Καπετσώνης ήταν ο νεαρός μαχητής που κατάφερε να κατακτήσει την πολύ δυνατή 4άδα του ‘Champions Night 61’ στα 67 κιλά το Σάββατο 9 Νοεμβρίου στην ‘Fighters Arena’.\nΟι αγώνες ήταν με όρους low kicks και ο αθλητής του ‘ΑΣ Αιγίου Στράτων’ κατάφερε να επικρατήσει σε δύο ιδιαίτερα δυνατά ματς την ίδια βραδιά.\nΣτον πρώτο ημιτελικό αγώνα ο δυναμικός νεαρός αθλητής επικράτησε του Παναγιώτη Μπούση παίζοντας δυνατά και πιεστικά.\nΣτον τελικό επικράτησε του Αργύρη Κοβάνη. Εκεί αγωνίστηκε πιο μαζεμένα λόγω χτυπήματος στον αντίχειρα σε παλαιότερο τραύμα. Ωστόσο ακούγοντας κατά γράμμα τις οδηγίες του προπονητή του οδηγήθηκε στην επικράτηση δίχως να κάνει μεγαλύτερη ζημιά στο χέρι του.\nΠροηγούμενο άρθροΠαραχώρηση αιθουσών του 2ου Γυμνασίου Αιγίου για διεξαγωγή εξετάσεων PALSO\nΕπόμενο άρθροΣυνάντηση του Λάμπη Παπαδόπουλου με τον Πρόεδρο της Δημοτικής Κοινότητας Αιγίου Γιώργο Γκιώνη\nΣτις Καμάρες ο εντός έδρας αγώνας του Παναιγιαλείου με την Νίκη Προαστείου


Αλαλούμ με τις Μισθολογικές Ωριμάνσεις - Ποιοι στρατιωτικοί δεν πήραν - Σκληρή ανακοίνωση | BLOKO\nΑρχική / Ελλάδα / Ενοπλες Δυνάμεις / Μισθολογικά / ΣΩΜΑΤΑ ΑΣΦΑΛΕΙΑΣ / Αλαλούμ με τις Μισθολογικές Ωριμάνσεις - Ποιοι στρατιωτικοί δεν πήραν - Σκληρή ανακοίνωση\nΑλαλούμ με τις Μισθολογικές Ωριμάνσεις - Ποιοι στρατιωτικοί δεν πήραν - Σκληρή ανακοίνωση\n12/19/2017 01:49:00 μ.μ. Ελλάδα , Ενοπλες Δυνάμεις , Μισθολογικά , ΣΩΜΑΤΑ ΑΣΦΑΛΕΙΑΣ Edit\nΑλυσιδωτές αντιδράσεις προκαλεί η αποκάλυψη του Armyvoice.gr για τις μισθολογικές ωριμάνσεις που δόθηκαν στον Στρατό Ξηράς με την μισθοδοσία του Δεκεμβρίου, κάτι που δεν έγινε στην Πολεμική Αεροπορία και στο Πολεμικό Ναυτικό.\nΚι ενώ οι στρατιωτικοί συνδικαλιστές τηρούν σιγή ιχθύος για το θέμα, οι συνάδελφοι τους στα Σώματα Ασφαλείας έκαναν έκτακτη σύσκεψη των Ομοσπονδιών τους και ζήτησαν την άμεση απόσυρση του νέου μισθολογίου και διαβούλευση πριν την εφαρμογή του.\nΠαράλληλα καταγγέλλουν την άνιση μισθολογική μεταχείριση τόσο των στρατιωτικών μεταξύ τους, όσο και με τα Σώματα Ασφαλείας.\nΔείτε τι αναφέρουν στην ανακοίνωσή τους:\nΟλοκληρώθηκε η έκτακτη συνεδρίαση των Σωμάτων Ασφαλείας, με αντικείμενο συζήτησης τις τελευταίες μισθολογικές εξελίξεις και ειδικότερα τη χορήγηση μισθολογικών ωριμάνσεων χωρίς την ύπαρξη νομοθετικού πλαισίου, καθώς και τη μεθόδευση αλλαγής του χρόνου έναρξης των νέων μισθολογικών διατάξεων (ν.4472/2017).\nΤο συνδικαλιστικό μας κίνημα, συνεκτιμώντας τα μέχρι τώρα γεγονότα, αλλά και τα έγγραφα που έχουν διαρρεύσει από το ΥΠΕΘΑ, κατέληξε ομόφωνα στο συμπέρασμα ότι, από πλευράς της Κυβέρνησης, υπάρχει άνιση μισθολογική μεταχείριση, τόσο μεταξύ στελεχών των Σωμάτων Ασφαλείας και των Ενόπλων Δυνάμεων, όσο και μεταξύ στελεχών των τριών (3) Σωμάτων των Ενόπλων Δυνάμεων.\nΑπορίας άξιο βέβαια είναι, πώς δόθηκαν οι προαναφερόμενες μισθολογικές ωριμάνσεις, όταν το νομοθετικό πλαίσιο δεν έχει αλλάξει και οι διατάξεις είναι κοινές για όλα τα στελέχη;\nΠαράλληλα, για άλλη μια φορά, διαπιστώθηκε το ανεφάρμοστο του νέου μισθολογίου, αυτό που οι Ομοσπονδίες μας πρώτες είχαν καταγγείλει, εντός και εκτός Βουλής, κατά τη διάρκεια της συζήτησης και ψήφισής του, αφού την 14-12-2017 κατατέθηκε τροπολογία από την Κυβέρνηση με την οποία παρατείνονται οι προθεσμίες εφαρμογής αυτού, αναφορικά με τις διατάξεις που σχετίζονται με τα επιδόματα αναπηρίας και κινδύνου.\nΑλήθεια, πόσο χρονικό διάστημα απαιτείται για τη σύνταξη και την έκδοση μιας Κοινής Υπουργικής Απόφασης;\nΌλες οι παραπάνω ενέργειες, δημιουργούν πολλά ερωτήματα που θέλουν απαντήσεις και όχι στρουθοκαμηλισμούς!\nΘυμίζοντας ότι, το νέο μισθολόγιο είναι προϊόν μη δημοκρατικών διαδικασιών, αφού ουδέποτε εισήχθη σε δημόσια διαβούλευση, αλλά κατατέθηκε στη Βουλή των Ελλήνων με τη μορφή του επείγοντος, σε νομοθέτημα που περιελάμβανε και άλλες επονείδιστες διατάξεις για το κοινωνικό σύνολο, όπως η περικοπή της προσωπικής διαφοράς στους συνταξιούχους, η μείωση του αφορολόγητου, κ.λπ.\nΚαλούμε την Κυβέρνηση, έστω και τώρα, να αποσύρει το νέο μισθολόγιο και να μπει σε ουσιαστικό διάλογο με τους εκπροσώπους των εργαζομένων για τις αποδοχές τους λαμβάνοντας υπόψη της τις αμετάκλητες αποφάσεις του ΣτΕ για την επαναφορά των μισθών στα επίπεδα του 2012.\nΤο κίνημά μας εν αναμονή των δημοσίων εξηγήσεων από τα εμπλεκόμενα Υπουργεία, θα κλιμακώσει τις αντιδράσεις του και παράλληλα θα προβεί σε συναντήσεις με όλα τα πολιτικά κόμματα για ενημέρωσή τους και περαιτέρω ανάδειξη του μείζονος ζητήματος που έχει προκληθεί με αποκλειστική ευθύνη της Κυβέρνησης.


Salonikabasket: Σεπτεμβρίου 2007\nΝέα Εθνική Ελλάδας\nΔεν είναι και τόσο εύκολη η "επόμενη ημέρα" για μια Πρωταθλήτρια Ευρώπης, που επιστρέφει στη χώρα της ως "τεταρταθλήτρια" (σικ) πλέον. Ούτε και ο προβληματισμός για το κακό μπάσκετ το οποίο δυστυχώς παρουσίασε η Εθνική μας έχει πλέον και τόσο σημασία. Ας τον κρατήσουν αυτοί που επέλεξαν να κρατήσουν ισορροπίες και να μην έρθουν σε "σύγκρουση" με παίκτες που δεν μπορούν πλέον να προσφέρουν, είτε γιατί έχουν το μυαλό τους αλλού, είτε γιατί δεν μπορούν αγωνιστικά.\nΔε χρειάζεται πανικός - μικρή χώρα είμαστε πληθυσμιακά, επιλογές όμως έχουμε. Στη θέση του Νικόλα θα βάλουν τον Πελεκάνο, στη θέση του Κακιούζη τον Μαυροκεφαλίδη, ενώ υπάρχει και ο Βασιλειάδης, ο Κυρίτσης, ο Γλυνιαδάκης και άλλα παιδιά που έρχονται από "πίσω".\nΣτη θέση του Λάζαρου, που σκέφτεται σοβαρά να σταματήσει, πριν τον "σταματήσουν", υπάρχει ο Κουφός κι ο Σχορτσανίτης. Οπότε το μέλλον μοιάζει "φωτεινό", αλλά τα πάντα κρίνονται μέσα στο γήπεδο. Ας αφήσουμε τα παιδιά, τους προπονητές και τους επικεφαλής της Ομοσπονδίας να ηρεμήσουν, να σκεφτούν το τι θα γίνει, και ας ασχοληθούμε κι εμείς με το πρωτάθλημα, το οποίο αρχίζει σε κανά μήνα.\nΑν ήμουν στη φυσούνα\nΕπιτέλους και πάλι μαζί, μετά από πολύ καιρό, και οφείλω μια συγνώμη γι' αυτό. Το "μαζί" είναι σχετικό, το βέβαιο είναι ότι εγώ, το πληκτρολόγιο μου και η οθόνη μου, αποφασίσαμε να "συνδεθούμε" και πάλι μαζί, σε αυτόν τον "τόπο".\nΑντικείμενο μας, τι άλλο; Το μπάσκετ. Η Εθνική ομάδα. "Ένα και το αυτό", πλέον, στην Ελλάδα. Μια μικρή χώρα, αλλά στην τετράδα των ανδρών και δεύτερη στους Νέους, στην Ευρώπη. Δεν είναι και λίγο, πρόκειται για μια διαρκή επιβεβαίωση της ιστορίας του Δαβίδ και του Γολιάθ.\nΤο βράδυ του Σαββάτου η Ισπανία ήταν, αγωνιστικά, ένας Γολιάθ. Κι ας είχε τα "σπρωξιματάκια" της απ' τη διαιτησία, ιδίως απ' τον απίθανο Τσέχο. Κι ας πάλευε ο Μπελόσεβιτς - Ελλάς, Σερβία, συμμαχία (ο Μίλισιτς δεν ανήκει σε αυτό το ρητό) - για να σώσει τα προσχήματα. Πάλεψαν οι παίκτες μας, αλλά αυτή τη φορά δεν ήμασταν τυχεροί.\nΟ Σπανούλης "έκαψε λάδια" στο τέλος, ο Διαμαντίδης δεν μπορούσε να απειλήσει, ο Παπαλουκάς έκανε σημαντικά λάθη, και ο Βασιλόπουλος δεν έχει φτάσει στο επίπεδο να κερδίζει μόνος του τέτοια ματς. Αν είναι δυνατόν! Το παιδί όμως μπόρεσε να "γυρίσει" δύο ματς, όχι ένα.\nΑλλά θα πρέπει να δούμε τον αγώνα με τους Ισπανούς κι από την δική τους πλευρά. Έκαναν τέλεια αυτό που έπρεπε να κάνουν για να κερδίσουν τον αγώνα, ενώ έχαναν. Πίεσαν εξαιρετικά στην περιφέρεια, και από τη στιγμή που δεν υπήρχε Λάζος και ο Γκασόλ έκοβε τα πάντα, τότε "γύρισαν" το ματς. Έστω και με απίστευτα τρίποντα στον αιφνιδιασμό από τον "Λα Μπόμπα" Ναβάρο.\nΌσο για τους θεατρινισμούς του Καλντερόν και του Γκαρμπαχόσα; Παιδιά, τώρα που είμαι ήρεμος, επιμένω ότι αν ήμουν παίκτης και ήμουν στη φυσούνα μετά το τέλος του αγώνα, σίγουρα κάποιος απ' τους δύο θα καταλάβαινε τι σημαίνει το "ελληνικό τσαρούχι". Δεν πειράζει, το Πεκίνο του χρόνου θα είναι ο τόπος της οριστικής ρεβάνς απ' τους Ίβηρες της ΟΥΛΕΜΠ -για να μην ξεχνιόμαστε. Γιατί στο φετινό Ευρωμπάσκετ υπήρχε μαι διαρκής μάχη ΟΥΛΕΜΠ-ΦΙΜΠΑ, και οι Ισπανοί φρόντισαν να το δείξουν αυτο σε κάθε ευκαιρία. Όπως με τον "αποκλεισμό" του Ρήσα απ' την επιτροπή διαιτησίας του Ευρωμπάσκετ, για παράδειγμα, κι ας ήταν ο Ρήγας άνθρωπος της ΟΥΛΕΜΠ τόσα χρόνια. Έλληνας όμως...\n* Όλα καλά, αλλά πλέον οι φίλοι του Παπαδόπουλου ας σταματήσουν τα "ο καλύτερος σέντερ της Ευρώπης" γιατί το εκθέτουν το παιδί. Είδαμε όλοι σε τι κατάσταση ήταν ο Λάζος.\n* Η απουσία, οπότε, του Σοφοκλή, του καλού Σοφοκλή κι όχι του υπέρβαρου Σοφοκλή, ήταν τρομακτικά επώδυνη για την Εθνική μας.\n* Όπως και του Φώτση, γιατί με αυτόν και ο Λάζαρος θα πήγαινε καλύτερα...\n* Παιχταράς ο Τέρι του Άρη. Μαθαίνω τα καλύτερα. Για να τον δούμε κι από κοντά...\n* Πλέιμεικερ στον ΠΑΟΚ θα παίξει, σε λίγο, ο Καραμπέρης. Αν είχε κι αυτός διάθεση, γιατί αυτή η ομάδα με τις εμμονές του Πανελούδη έχει διώξει όλα τα δικά της τα παιδιά...\n* Αν δεν πάρει έναν καλό πλέιμεικερ ο Ηρακλής δεν βλέπω να ανεβαίνει. Αν πάρει, τότε μπορεί μέχρι και πρώτος να τερματίσει... Και άνετα. Χτύπα ξύλο.\n* Ευπρόσδεκτα τα σχόλια σας...\nΑναρτήθηκε από Κώστας στις 10:51 π.μ. Δεν υπάρχουν σχόλια: Σύνδεσμοι σε αυτήν την ανάρτηση


[email protected] (Enikonomia.gr) http://www.enikonomia.gr/economy/248944,ergasiako-nomoschedio-katatithetai-simera-sti-vouli-poies-allages.html http://media.enikonomia.gr/data/photos/resized/125_248944_4f3d9cecb5-ad23a28897bd45f2.jpg Σήμερα, Παρασκευή, 4 Ιουνίου αναμένεται να κατατεθεί στη Βουλή... 6/4/2021 10:33:22 AM 6/4/2021 10:33:22 AM\nδημοσιεύθηκε: 04/06/2021 10:33\nΣήμερα, Παρασκευή, 4 Ιουνίου αναμένεται να κατατεθεί στη Βουλή το τροποποιημένο εργασιακό νομοσχέδιο του υπουργείου Εργασίας και Κοινωνικών Υποθέσεων. Όπως ανακοίνωσε χθες το υπουργείο Εργασίας, οι προβλέψεις του νέου νομοσχεδίου είναι οι εξής:\n-Ο χρόνος απασχόλησης του εργαζομένου παραμένει 8 ώρες την ημέρα και 40 ώρες συνολικά την εβδομάδα.\n-Δίνεται δυνατότητα μέσα από την αύξηση του ορίου υπερωριών στις 150 ώρες ετησίως (στο μέσο ευρωπαϊκό όρο), να αυξηθεί το εισόδημα του εργαζομένου που απασχολείται υπερωριακά.\n-Δίνεται η δυνατότητα στον εργαζόμενο εφόσον το επιθυμεί, να υποβάλλει αίτημα για διευθέτηση του χρόνου εργασίας, ώστε να έχει καλύτερη ισορροπία μεταξύ οικογενειακής και επαγγελματικής ζωής.\n-Καταγράφεται μέσω της νέας Ψηφιακής Κάρτας Εργασίας κάθε ώρα απασχόλησης των εργαζομένων, ώστε να προστατεύονται από κάθε μορφή αυθαιρεσίας.\n-Μετατρέπει το ΣΕΠΕ σε Ανεξάρτητη Αρχή, ώστε να λειτουργεί χωρίς πολιτικές παρεμβάσεις και σκοπιμότητες.\nΟι βασικότερες διατάξεις του εργασιακού νομοσχεδίου είναι οι παρακάτω:\nΟ εργαζόμενος θα χτυπά την ψηφιακή κάρτα εργασίας του όταν θα προσέρχεται στην εργασία του και όταν θα αποχωρεί από αυτήν. Η κάρτα αυτή θα συνδέεται απ’ ευθείας με το σύστημα του ΕΡΓΑΝΗ ΙΙ και κατά αυτόν τον τρόπο θα καταγράφεται και σε πραγματικό χρόνο η εργασία του εργαζόμενου . Επίσης επισημαίνεται ότι όσες επιχειρήσεις εντοπιστούν ότι δεν εφαρμόζουν το μέτρο της ψηφιακής κάρτας εργασίας τότε κληθούν να πληρώσουν πρόστιμο 10.500 ευρώ ανά εργαζόμενο και θα βρεθούν αντιμέτωποι με «λουκέτο» 15 ημερών για υποτροπή (ύστερα από τρεις ελέγχους).\n2. Η διευθέτηση του χρόνου εργασίας\nΤη δυνατότητα να εργαστεί με ελαστικό ωράριο θα έχει ο εργαζόμενος μόνο με δική του βούληση και κατόπιν σχετικής έγγραφης συμφωνίας με τον εργοδότη του . Δηλαδή ο εργαζόμενος θα μπορεί να απασχολείται έως και 10 ώρες ημερησίως κατά μέγιστο χωρίς να λάβει πρόσθετη αμοιβή . Επίσης επισημαίνεται ότι τις πρόσθετες ώρες που θα εργαστεί ο εργαζόμενος θα τις λαμβάνει εντός 6 μηνών με τη μορφή μειωμένου ωραρίου ή ρεπό ή ημερών άδειας. Το όφελος για τον εργαζόμενο είναι ότι με τη διευθέτηση εργασίας θα μπορεί να εξασφαλίσει αν το επιθυμεί 4ήμερη εργασία την εβδομάδα χωρίς να μειωθεί ο μισθός του. Σημειώνεται ότι ο εργαζόμενος δε θα απολυθεί αν δεν δεχθεί την πρόταση του εργοδότη για συμφωνία διευθέτησης.\n3. Οι υπερωρίες\nΑυξάνεται το πλαφόν στις υπερωρίες. Συγκεκριμένα το πλαφόν των υπερωριών αυξάνεται στις 150 ώρες ετησίως από 96 ώρες που είναι σήμερα στη βιομηχανία και 120 ώρες και σε άλλους κλάδους.\nΑ. Αλλαγές στο δίκαιο των απολύσεων\nΣύμφωνα με το νομοσχέδιο, ο μισθωτός εργαζόμενος θα λαμβάνει επιπλέον αποζημίωση ως εναλλακτική λύση αντί της υποχρεωτικής επαναπρόσληψης σε περίπτωση που η απόλυσή του κριθεί άκυρη από τα δικαστήρια κυρίως για οικονομοτεχνικούς λόγους όπως είναι οι περικοπές η το κλείσιμο της επιχειρήσεις.\nΒ. Πότε απαγορεύεται η απόλυση\nΆκυρες θα θεωρούνται οι απολύσεις σε ορισμένες περιπτώσεις εργαζομένων , σύμφωνα με το νομοσχέδιο. Αναλυτικά, αυτό θα ισχύει για τις παρακάτω περιπτώσεις:\nγια άσκηση των δικαιωμάτων σε περίπτωση βίας και παρενόχλησης, του πατέρα νεογεννηθέντος τέκνου, εργαζομένων που έλαβαν ή ζήτησαν οποιαδήποτε άδεια, εργαζομένων που αρνήθηκαν να συμφωνήσουν διευθέτηση του χρόνου εργασίας, τηλεργαζομένων που άσκησαν το δικαίωμα αποσύνδεσης.\n5. Οι αλλαγές στον συνδικαλιστικό νόμο\nΌπως αναφέρεται στο νομοσχέδιο, θα πρέπει να υπάρχει προσωπικό ασφαλείας που να διασφαλίζει την παροχή ενός μίνιμουμ (33%) επιπέδου υπηρεσιών σε υγεία, συγκοινωνίες, αποκομιδή κατά τη διάρκεια των απεργιακών κινητοποιήσεων στις ΔΕΚΟ.\nΕπίσης επισημαίνεται ότι η συνδικαλιστική οργάνωση που κηρύσσει απεργία θα πρέπει να προστατεύει τους εργαζόμενους που δεν επιθυμούν να συμμετέχουν στην απεργία και να μπορούν να προσέρχονται και να αποχωρούν από την εργασία τους χωρίς την άσκηση σωματικής ή ψυχολογικής βίας σε βάρος τους από οιποιονδήποτε. Εάν αυτό δεν εφαρμοστεί τότε η απεργία μπορεί να διακοπεί.\n#ΕΡΓΑΣΙΑΚΟ ΝΟΜΟΣΧΕΔΙΟ #ΒΟΥΛΗ #ΕΡΓΑΣΙΑΚΑ


"Πες Ότι Θες": E, αφού ήρθε και η Τζολί, είμαστε επίσημα τριτοκοσμικοί !\nΔεν ξέρω αν ο Αλέξης Τσίπρας ένιωσε σα να ξανάνιωσε μετά από το τετ α τετ με τη διάσημη καλλονή σταρ, ιδιαίτερα όταν αμέσως πριν είχε συναντήσει τον... Καμμένο, ωστόσο δεν πρέπει να αισθάνεται και πολύ υπερήφανος για την επίσκεψη της Τζολί, υπό την ιδιότητα μάλιστα της πρέσβεως καλής θέλησης του ΟΗΕ γαι το προσφυγικό. Γιατί αν δεν κάνω λάθος η Αντζελίνα δεν έχει αφήσει τριτοκοσμική χώρα που να μην την έχει επισκεφτεί. Μην κοιτάτε τότε που έκανε γυρίσματα στη Σαντορίνη. Άλλη Ελλάδα, άλλη εποχή, άλλος ρόλος. Τότε Λάρα Κροφτ, τώρα... μητέρα Τερέζα.\nΒεβαίως, υπάρχουν και πολλοί άλλοι, οι περισσότεροι ,που υποστηρίζουν ότι ο κ. Μουζάλας με το καταθλιπτικό παρουσιαστικό, που δείχνει άνθρωπο που δεν μπορεί να σηκώσει το τεράστιο βάρος που κουβαλά και τις καταστάσεις που τον υπερβαίνουν, δεν έχει καταφέρει ούτε τα αυτονόητα, δεν έχει βρει ρυθμό συντονισμού με το Υπουργείο άμυνας ούτε στο ζήτημα των hot spots και των νησιών, ούτε στο μέτωπο της Ειδομένης, και απλώς σύρεται από τις εξελίξεις και τις καταστάσεις χωρίς να προσφέρει κάτι το ουσιαστικό. Ένας αναλώσιμος σε μία καυτή θέση. Ναι, αναλώσιμος, γιατί δεν υπάρχει καμία σοβαρή στρατηγική που θα πρέπει να υπηρετηθεί. Ούτε καν σε αυτό το μείζον θέμα, το προσφυγικό...\nΌσο για την αναφορά του περί Μακεδονίας, μπορεί πράγματι να αποτελεί τεράστια γκάφα όταν εκστομίζεται από έναν υπουργό, όμως δεν θα έπρεπε ο κ. Καμμένος να εκπλήσσεται από τη θέση αυτή. Την υιοθετούν πάρα πολλοί μέσα στον ΣΥΡΙΖΑ και έχουν και στο παρελθόν διατυπώσει τις αντιθέσεις τους σχετικά με την εθνική γραμμή περί της ονομασίας της ΠΓΔΜ. Αλλά και σε άλλα θέματα (βλ. Φίλη για τη γενοκτονία των Ποντίων...). Ο κ. Καμμένος, ο οποίος φέρει τεράστιες ευθύνες –παρεμπιπτώντος– στο θέμα των hot spots σιγοντάροντας τους νησιώτες στις αντιδράσεις τους πέρυσι το καλοκαίρι για προεκλογικούς λόγους, εμφανίζεται τώρα να έχει πέσει από τα σύννεφα. Ναι, πρώτη φορά άκουσε ΣΥΡΙΖΑίο να αποκαλεί Μακεδονία τα Σκόπια...\nΔύο τινά μπορεί να συμβαίνουν, λένε ορισμένοι πονηροί. Ή σε συνεννόηση με το Μαξίμου παίζεται στην πλάτη του αναλώσιμου και μετριότατου Μουζάλα ένα πολιτικό παιχνίδι για να συσπειρώσει εκλογική πελατεία το κατακρημνιζόμενο στις δημοσκοπήσεις κόμμα των ΑΝΕΛ, ή ο κ. Καμμένος κάπου μέσα του το σκέφτεται να παίξει ρόλο... ΔΗΜΑΡ. Να αποστασιοποιηθεί δηλαδή με αφορμή τον... ανένδοτο κατά Μουζάλα για το "Μακεδονία", όπως κάποτε είχε βρει αφορμή ο Φώτης Κουβέλης λόγω ΕΡΤ. Για να μην πάρει πάνω του δυσβάσταχτα μέτρα. Βεβαίως από το αδιέξοδο μπορεί να βγάλει τους ΣΥΡΙΖΑΝΕΛ ο ίδιος ο κ. Μουζάλας παραιτούμενος. Όμως η ζημιά έχει ήδη γίνει. Όποια και αν είναι η συνέχεια. Όποιο σενάριο και αν ισχύει.\nΤου Δημήτρη Παπακωνσταντίνου ΠΗΓΗ


Ψάχνεται για Μήτρογλου η Νάπολι! | SDNA\n26 Ιουλίου 2016, 01:31\nΣύμφωνα με όσα θα δημοσιεύσει η πορτογαλική εφημερίδα Record στο φύλλο της Τρίτης, η Νάπολι τσεκάρει το προφίλ του Κώστα Μήτρογλου, τον οποίο βλέπει ως πιθανό αντικαταστάτη του Γκονσάλο Ιγκουαΐν!\nΤο προφίλ του Κώστα Μήτρογλου σκανάρει εξονυχιστικά τις τελευταίες ημέρες η Νάπολι, βλέποντας στο πρόσωπο του Έλληνα επιθετικού έναν υποψήφιο αντικαταστάτη του Γκονσάλο Ιγκουαΐν! Η είδηση αυτή θα παίξει αποκλειστικά στο φύλλο της Τρίτης της πορτογαλικής εφημερίδας Record και το SDNA φρόντισε να εξασφαλίσει αποκλειστικά όλες τις λεπτομέρειες του ρεπορτάζ που έρχεται από την ιβηρική.\nΣύμφωνα με τις πληροφορίες της Record, η Νάπολι που και στα προηγούμενα χρόνια είχε ακουστεί δειλά για τον Κώστα Μήτρογλου συγκεντρώνει πληροφορίες που αφορούν τον Έλληνα επιθετικό. Πιο συγκεκριμένα άνθρωπος των «παρτονοπέι» φρόντισε να ενημερωθεί για το στάτους του Κώστα Μήτρογλου, τις απολαβές του στην Μπενφίκα, τα χρήματα που θα ζητούσε ο πορτογαλικός σύλλογος για να παραχωρήσει τον Έλληνα σέντερ-φορ, με τους Ιταλούς να ψάχνουν αν υπάρχει και κάποια ρήτρα που απελευθερώνει τον «πιστολέρο».\nΌπως προκύπτει από το ρεπορτάζ της Record, ο Μήτρογλου είναι ένας από τους επιθετικούς που σκανάρει εξονυχιστικά η Νάπολι, χωρίς ωστόσο να υπάρχει ακόμα κάποια επίσημη πρόταση ή ενόχληση τόσο προς την Μπενφίκα, όσο και προς την πλευρά του Έλληνα επιθετικού.\nΑυτό πάντως που θα πρέπει να τονιστεί είναι πως ο ιταλικός σύλλογος βγαίνει πια με πολλά λεφτά στην αγορά (η ρήτρα αποδέσμευσης του Ιγκουαΐν ήταν στα 94 εκατομμύρια ευρώ) και πως η Μπενφίκα όπως έχει αποδειχθεί πολλάκις είναι ένα κλασικό selling club, που ποτέ δεν λέει όχι σε συμφέρουσες προτάσεις.\nΣε ότι αφορά τον «Μητρογκόλ» αισθάνεται την Λισαβώνα ως δεύτερο σπίτι του και νιώθει απόλυτα αποδεκτός και ικανοποιημένος στην Μπενφίκα. Αυτός εξάλλου ήταν ο λόγος που ανανέωσε το συμβόλαιο του με τους «αετούς» με λιγότερα χρήματα από όσα εισέπραττε στην Φούλαμ, δείχνοντας έμπρακτα την αφοσίωση του στην Μπενφίκα. Ωστόσο, σε περίπτωση που το ενδιαφέρον της Νάπολι πάρει σάρκα και οστά (ο Μήτρογλου δεν είναι ακόμα ενήμερος για το ενδιαφέρον των «παρτονοπέι»), τότε ουδείς μπορεί να αποκλείσει το παραμικρό.\nΑκόμα κι αν τελικά η Νάπολι δεν προχωρήσει σε επίσημη πρόταση για τον Μήτρογλου, μόνο και μόνο το ενδιαφέρον του ιταλικού συλλόγου είναι άκρως τιμητικό για τον Έλληνα σέντερ-φορ και αντιπροσωπευτικό του πολύ καλού ονόματος που έχει πλέον στο εξωτερικό.\nΩς επίλογο όμως, κρατήστε όμως τούτο. Μπορεί η Νάπολι αυτή τη στιγμή να έχει αμέτρητο… μετρητό για να ξοδέψει στην προσπάθεια ανεύρεσης του αντί-Ιγκουαΐν, αλλά πραγματικά είναι λίγες οι ρεαλιστικές περιπτώσεις από το πάνω ράφι (σε λογικές τιμές πάντα) που μπορεί να χτυπήσει. Κι αυτό το τελευταίο είναι που δίνει πόντους στον Έλληνα σέντερ-φορ…\nΓκονζάλο Ιγουαΐν: προδότης ή όχι;


ΚΑΝΩΝ ΠΑΡΑΚΛΗΤΙΚΟΣ ΕΙΣ ΤΟΝ ΟΣΙΟΝ ΔΑΒΙΔ ΤΟΝ ΓΕΡΟΝΤΑ ΤΟΝ ΘΑΥΜΑΤΟΥΡΓΟΝ, ΤΟΝ ΕΝ ΕΥΒΟΙΑ | Βιβλιοπωλείο Στην Κρήνη\nΚΑΝΩΝ ΠΑΡΑΚΛΗΤΙΚΟΣ ΕΙΣ ΤΟΝ ΟΣΙΟΝ ΔΑΒΙΔ ΤΟΝ ΓΕΡΟΝΤΑ ΤΟΝ ΘΑΥΜΑΤΟΥΡΓΟΝ, ΤΟΝ ΕΝ ΕΥΒΟΙΑ\nΚΑΝΩΝ ΠΑΡΑΚΛΗΤΙΚΟΣ ΕΙΣ ΤΟΝ ΟΣΙΟΝ ΔΑΒΙΔ ΤΟΝ ΓΕΡΟΝΤΑ ΤΟΝ ΘΑΥΜΑΤΟΥΡΓΟΝ, ΤΟΝ ΕΝ ΕΥΒΟΙΑ ποσότητα\nΚωδικός προϊόντος: 003019 Κατηγορία: Ακολουθίες - Παρακλήσεις - Προσευχητάρια\n[…] Πλήθη πιστών, τετρακόσια τόσα χρόνια μετά την κοίμηση του Οσίου, προσέρχονται στο μοναστήρι του για να πάρουν την ευλογία του και να απαλλαγούν από τα χρόνια προβλήματα και τις νόσους, που τους κατατρύχουν. Σαν άλλη κολυμβήθρα του Σιλωάμ το μοναστήρι, με την χάρι του Οσίου Δαβίδ, παρέχει ιάματα παντοειδή σε όλους όσοι προσέρχονται και επικαλούνται το άγιο Όνομά του. (Από τον βίο του αγίου που περιέχεται στην έκδοση)\nΟ Όσιος Δαβίδ, ο “Γέρων”\nΠαρακλητικός κανών εις τον Όσιον, Θεοφόρον Πατέρα ημών Δαβίδ τον εν Ευβοία\nΧαιρετιστήριοι οίκοι εις τον Όσιον Θεοφόρον Πατέρα ημών Δαβίδ τον εν Ευβοία\nΑκολουθία του Οσίου και Θεοφόρου Πατρός ημών Δαβίδ του εν Ευβοία


GM Cruise: Εξαγορά εταιρείας LIDAR για να επισπεύσει τα αυτόνομα οχήματα GM Cruise: Εξαγορά εταιρείας LIDAR για να επισπεύσει τα αυτόνομα οχήματα\nGM Cruise: Εξαγορά εταιρείας LIDAR για να επισπεύσει τα αυτόνομα οχήματα\n12/10/2017 Λαΐδα Λιμνιάτη\tΣχολιάστε\nΤη Strobe, μια εταιρεία που κατασκευάζει αισθητήρες LIDAR εξαγόρασε η GM Cruise, στην προσπάθειά της να φέρει γρηγορότερα τα αυτόνομα οχήματα στην αγορά.\nΗ General Motors, έχει δηλώσει ότι διαθέτει όλα τα απαραίτητα μέσα προκειμένου να είναι η πρώτη που θα «βγάλει» στον δρόμο στόλο με αυτόνομα οχήματα. Προς αυτή την κατεύθυνση, πριν από περίπου ένα έτος η GM εξαγόρασε την Cruise Automation, μια startup που δημιουργεί τεχνολογία αυτόνομης οδήγησης.\nΛίγες μέρες νωρίτερα, η Cruise Automation εξαγόρασε τη Strobe, μια ακόμη startup, η οποία κατασκευάζει αισθητήρες LIDAR, τους οποίους έχει καταφέρει να χωρέσει σε ένα μικρό τσιπ.\nΑυτό, σύμφωνα με τον Kyle Vogt, CEO της Cruise θα έχει ως άμεσο αποτέλεσμα τη μείωση του κόστους των LIDAR κατά 99%.\nΗ μείωση του κόστους παραγωγής των αυτόνομων οχημάτων θα είναι βασική στην υιοθέτησή τους σε έναν ευρύτερο τομέα περιοχών, συμπεριλαμβανομένων των προαστίων ή έξω από μεγαλουπόλεις, όπου αυτή τη στιγμή, λόγω κόστους θα ήταν δύσκολη η ανάπτυξη για παράδειγμα αυτόνομων διαμοιραζόμενων οχημάτων (ride hailing).\nΤο σύστημα της Strobe, σύμφωνα με τον Vogt προσφέρει ακριβής μέτρηση της απόστασης και της ταχύτητας. Τα παραπάνω σε συνδυασμό με ραντάρ, μπορούν να παράσχουν σημαντική πληροφορία για τις αποφάσεις που θα λαμβάνουν τα αυτόνομα οχήματα.\nΑυτή τη στιγμή, η κυρίαρχη εταιρεία στα LIDAR είναι η Velodyne, αλλά ολοένα εμφανίζονται εταιρείες στον εν λόγω τομέα. Για παράδειγμα, πρόσφατα η Luminar ανακοίνωσε ότι συνεργάζεται με το Toyota Research Institute και με άλλους επιλεγμένους συνεργάτες για να προσθέσει δυνατότητες στα δοκιμαστικά αυτόνομα οχήματα που βρίσκονται στους δρόμους.\nΠροηγούμενες δημοσιεύσειςPorsche Cayman e-volution: Το μοντέλο που δοκιμάζει το σύστημα ταχείας φόρτισηςΕπόμενες δημοσιεύσειςΟι υποδομές φόρτισης σημαντικός φραγμός ανάπτυξης των ηλεκτρικών οχημάτων


Όροι συναλλαγών και χρήσης\nCRABTREE & EVELYN> HONEY AND PEACH BLOSSOM\nCRABTREE & EVELYN> PEAR AND PINK MAGNOLIA\nEdwin and jagger\nMen's - Nomad (MOROCCAN MYRRH)\nMen's - Sandalwood\nTAROCCO ORANGE EUCALYPTUS AND SAGE\nΒοτανα πληρους ισχυος\nΤιτλοδοτημενα Βοτανα Πληρους Ισχυος\nΛαδια Προσωπου- Μαλλιών και Αρώματα\ncrabtree & evelyn Αδυνατισμα Βιταμινες Καλλυντικα Προσφορές Φυτικες Βαφες\nCITRON HONEY AND CORIANDER BODY MIST 100ML\nTAROCCO ORANGE , EUCALYPTUS & SAGE\nAPIVITA SUNCARE ΑΝΤΙΡΥΤΙΔΙΚΗ SPF50+ ΔΩΡΟ FACE WATER MOUNTAIN TEA\nAPIVITA SUNCARE ΚΑΤΑ ΤΩΝ ΠΑΝΑΔΩΝ SPF50 ΜΕ ΚΡΙΤΑΜΟ ΚΑΙ 3D PRO-ALGAE 50ML\nΑρχική » Όροι συναλλαγών και χρήσης\nΗ παρούσα ιστοσελίδα υπό την επωνυμία «Η Δρόγη» γνωστοποιεί στους πελάτες επισκέπτες και μέλη της τους κάτωθι όρους συναλλαγών και χρήσης, ώστε να θεωρείται κατ’ αμάχητο τεκμήριο ότι έχουν γίνει γνωστοί και αποδεκτοί από τον εκάστοτε αντισυμβαλλόμενο και αφορούν κάθε σύμβαση που συνάπτεται μέσω της παρούσης ιστοσελίδας.\nΗ παρούσα ιστοσελίδα αποτελεί ηλεκτρονικό κατάστημα και ταυτοχρόνως ηλεκτρονική εκδοχή του φαρμακείου ιδιοκτησίας Σταυρούλας Βουζίκα (εφεξής ιδιοκτήτρια) που βρίσκεται στον Πλαταμώνα Πιερίας T.K. 60065 (τηλ. 2352042400) και του υποκαταστήματος αυτού με την επωνυμία «Η Δρόγη» που βρίσκεται στη Λάρισα, οδός Ρούσβελτ 10 Τ.Κ. 41222, τηλ. 2410531358. Για οποιαδήποτε πληροφορία σχετικά με τα πωλούμενα προϊόντα, πέραν των αναφερομένων στην ιστοσελίδα, ο ενδιαφερόμενος μπορεί να απευθυνθεί τηλεφωνικώς στο ανωτέρω υποκατάστημα «Η Δρόγη».\nΠνευματική ιδιοκτησία: Το σύνολο του περιεχομένου της παρούσης ιστοσελίδας, ήτοι, ενδεικτικώς, σχεδιασμός, διακριτικά γνωρίσματα, λογότυπο, γραφικά, κείμενα, έγγραφα, φωτογραφίες, βάσεις δεδομένων, και εν γένει οιοδήποτε σημείο διακριτικό της παρούσης ιστοσελίδας, αποτελεί πνευματική ιδιοκτησία της ανωτέρω ιδιοκτήτριας και προστατεύεται από τις διατάξεις της ελληνικής και της ευρωπαϊκής νομοθεσίας. Κατ’ εξαίρεση τα πωλούμενα προϊόντα ως και τα λογότυπα επ’ αυτών αποτελούν πνευματική και βιομηχανική ιδιοκτησία νομικών ή/και φυσικών προσώπων που τα κατασκευάζουν και που κατά τις διατάξεις του νόμου, έχουν κατοχυρωθεί ως πνευματική και βιομηχανική ιδιοκτησία τους. Απαγορεύεται η χωρίς τη συναίνεση της ιδιοκτήτριας αναδημοσίευση, αναπαραγωγή, χρήση και γενικά η με οποιοδήποτε τρόπο εκμετάλλευση του περιεχομένου της παρούσης ιστοσελίδας.\n«Η Δρόγη» διατηρεί το δικαίωμα οποτεδήποτε και χωρίς προειδοποίηση να παύσει ή να διακόψει ή να μεταβάλλει αφενός μεν τις υπηρεσίες και πληροφορίες που παρέχονται στην παρούσα ιστοσελίδα, αφετέρου δε τους όρους χρήσης της.\nΟποιαδήποτε τυχόν ζημία προκληθεί στο χρήστη από τη χρήση της παρούσης ιστοσελίδας, δεν αποδίδεται αιτιακώς στην ιδιοκτήτρια, κατά συνέπεια η τελευταία δεν φέρει καμία ευθύνη για την αποκατάστασή της. Η παρούσα ιστοσελίδα έχει δημιουργηθεί με κάθε επιμέλεια ώστε να παρέχει υψηλό επίπεδο πληροφοριών και υπηρεσιών, η ιδιοκτήτρια όμως δεν ευθύνεται για την ακρίβεια, την πληρότητα ή την ορθότητα των παρεχομένων πληροφοριών, για τον τυχόν ανακαθορισμό της τιμής διάθεσης εκ μέρους των κατασκευαστών των πωλουμένων προϊόντων καθώς και για τυχόν γραφικά ή αριθμητικά λάθη στις τιμές ή άλλα στοιχεία των προϊόντων. Η παρούσα ιστοσελίδα λειτουργεί σύμφωνα με τις προδιαγραφές των γενικώς αποδεκτών μέτρων ασφαλείας, ωστόσο η ιδιοκτήτρια δεν δύναται να εγγυηθεί ότι το συνολικό περιεχόμενο της ιστοσελίδας, ήτοι πληροφορίες και υπηρεσίες, θα παρέχονται με τρόπο αδιάλειπτο, ούτε ότι η ιστοσελίδα ή οι εξυπηρετητές (servers) μέσω των οποίων συνδέεται αυτή με τον προσωπικό ηλεκτρονικό υπολογιστή εκάστου χρήστη, θα παρέχονται χωρίς επιζήμιες/κακόβουλες εφαρμογές που είναι δυνατόν να εγκατασταθούν εν αγνοία της.\nΗ ιδιοκτήτρια δεν φέρει καμία ευθύνη για ζημία του πελάτη η οποία θα οφείλεται στη μη εκπλήρωση των συμβατικών του υποχρεώσεων λόγω συνδρομής γεγονότων ανωτέρας βίας ή γεγονότων εκτός του πεδίου ελέγχου της (π.χ. βλάβες δικτύου, καιρικές συνθήκες, απεργίες κ.λ.π.)\nΗ ιδιοκτήτρια δεν φέρει καμία ευθύνη για το περιεχόμενο και τη λειτουργία των συνδέσμων παραπομπής «links», «hyperlinks», διαφημιστικά «banners», που είναι δυνατόν να περιλαμβάνονται εντός της παρούσης ιστοσελίδας, καθώς δεν έχει καμία απολύτως σχέση με αυτούς. Περαιτέρω είναι δυνατόν ο χρήστης να δημιουργήσει έναν υπερσύνδεσμο «hyper-link» για την παρούσα ιστοσελίδα σε δικτυακό χώρο ιδιοκτησίας του, υπό τον όρο ότι η παρούσα ιστοσελίδα δεν περιγράφεται εκεί κατά τρόπο παραπλανητικό, μειωτικό, ψευδή ή καθ’ οιονδήποτε δυσφημιστικό τρόπο.\nΗ ιδιοκτήτρια δηλώνει ρητώς και κατά τρόπο κατηγορηματικό ότι δεν γίνεται πώληση φαρμάκων ούτε εκτελούνται συνταγές ασφαλιστικών ταμείων, μέσω της παρούσης ιστοσελίδας.\nΠροσωπικά δεδομένα: Όταν ο χρήστης της παρούσης ιστοσελίδας εγγράφεται ως μέλος της ή όταν αποστέλλει μέσω αυτής μια παραγγελία, του ζητείται να καταχωρήσει τα προσωπικά του στοιχεία όπως ενδεικτικώς την επωνυμία του (ή ονοματεπώνυμο), την έδρα του, το τηλέφωνο και άλλα στοιχεία επικοινωνίας του, τα οποία υποχρεούται να είναι ακριβή και αληθή. Τα στοιχεία αυτά θα χρησιμοποιηθούν αποκλειστικώς και μόνο για την εκπλήρωση της εντελλόμενης από τον ίδιο τον πελάτη συναλλαγής, ενώ δηλώνεται ρητώς ότι κατά το διάστημα τήρησης των εν λόγω στοιχείων - προσωπικών δεδομένων αυτά θα χρησιμοποιηθούν σύννομα, λαμβάνοντας τα απαραίτητα μέτρα ασφαλείας και τήρησης της εμπιστευτικότητας αυτών. Τα στοιχεία αυτά θα διαγράφονται από το αρχείο της σύμφωνα με την κείμενη νομοθεσία.\nΟ πελάτης απευθυνόμενος εγγράφως προς την παρούσα ιστοσελίδα έχει δικαίωμα ενημέρωσης για τα προσωπικά του δεδομένα που τηρούνται από αυτήν, δικαίωμα αντίρρησης και διόρθωσης αυτών καθώς και δικαίωμα να ανακαλέσει τη συγκατάθεσή του για την επεξεργασία δεδομένων προσωπικού χαρακτήρα που τον αφορούν οποτεδήποτε το επιθυμήσει. Για την προστασία των ανωτέρω προσωπικών στοιχείων λαμβάνονται όλα τα γενικώς αποδεκτά, ως πρόσφορα, μέτρα ασφαλείας, που επιβάλλονται από τη νομοθεσία. Ωστόσο, η ιδιοκτήτρια δεν εγγυάται την ασφάλεια των δεδομένων που μεταδίδονται μέσω δικτύων, στο βαθμό που η προστασία αυτών δεν επιτυγχάνεται με τη λήψη των ανωτέρω μέτρων ασφάλειας, ούτε υποχρεούται εντεύθεν να ανορθώσει οιαδήποτε σχετική, άμεση, έμμεση, θετική, αποθετική, υλική ή μη ζημία που ενδεχομένως υπέστη ο χρήστης από την πρόσβασή του στο διαδίκτυο.\n«Η Δρόγη» είναι δυνατόν να αποστείλει στον πελάτη newsletters, στην ηλεκτρονική ή ταχυδρομική του διεύθυνση, πλην της περιπτώσεως που ο τελευταίος δηλώσει ρητά την προς τούτο άρνησή του.\nΔιευκρινίζεται ότι οι συναλλαγές που διεξάγονται μέσω της παρούσης ιστοσελίδας διέπονται από τις διατάξεις της ελληνικής και κοινοτικής νομοθεσίας που αφορούν τις πωλήσεις από απόσταση. Επομένως ο πελάτης έχει το δικαίωμα να υπαναχωρήσει από τη σύμβαση πωλήσεως εντός 14 ημερολογιακών ημερών από την παραλαβή των προϊόντων.\nΣε περίπτωση που ανακύψουν διαφωνίες σχετικά με το περιεχόμενο ή την εκτέλεση οποιασδήποτε σύμβασης που συνάπτεται μέσω της παρούσης ιστοσελίδας ή σχετικά με την ερμηνεία των ανωτέρω όρων χρήσης, εφαρμόζεται το Ελληνικό Δίκαιο και αρμόδια δικαστήρια για την επίλυση της διαφοράς ορίζονται τα Δικαστήρια της Λάρισας (Ελλάδα).\nCopyright © e-drogi.gr. All rights reserved. Designed by Salvador | Powered By Rename .


Angelic Healer » Angelic Healer | Ρέικι Ελλάδα - Πληροφορίες για το Αγγελικό Ρέικι\nΗ αλόη είναι ένα από τα ελάχιστα προσαρμογόνα φυτά στον πλανήτη.\nΤι σημαίνει αυτό ; Πηγαίνει εκεί όπου χρειάζεται ο ανθρώπινος οργανισμός και τοποθετεί τα πάνω από 75 θρεπτικά συστατικά και 200 άλλες ενώσεις, συμπεριλαμβανομένων και 20 μεταλλικών στοιχείων, 18 αμινοξέων και 12 βιταμινών που βρίσκονται στο ζελέ της. Και εδώ είναι το πρόβλημα , σαν φυτό που είναι η αλόη το ζελέ οξειδώνεται ( οπως μαυρίζει το μήλο που κόβουμε ) και χάνει μετά από 1-2 ώρες πολλά από τα θρεπτικά στοιχεία του. Οι συνηθισμένοι τρόποι σταθεροποίησης του ζελέ είναι με αποξήρανση που χάνει το μεγαλύτερο κομμάτι των θρεπτικών συστατικών , και η σταθεροποίηση μέσω χημικών σταθεροποιητών.\nΜόνο μία εταιρεία έχει εδώ και 40 χρόνια την πατέντα σταθεροποίηση της αλόης με φυσικά μέσα έτσι ώστε να μην χάνεται τίποτα από τα θρεπτικά συστατικά του φυτού.\nΣυντονισμός Αγγελικού Ρέικι 3-4\nΑπό συντονισμό Αγγελικού Ρέικι 3-4 .\nΕυχαριστούμε όλες τις ενέργειες που ήταν παρόντες-παρούσες\nΣυντονισμός Αγγελικού Ρέικι\nΜήνυμα 20 Δεκεβρίου\nΜήνυμα 20 Δεκεβρίου :


Οικονόμου στη Βουλή: «Οι συνδικαλιστές αστυνομικοί δεν εκπροσωπούν το Σώμα της Ελληνικής Αστυνομίας» | EviaZoom.gr - Εύβοια News\nΟικονόμου στη Βουλή: «Οι συνδικαλιστές αστυνομικοί δεν εκπροσωπούν το Σώμα της Ελληνικής Αστυνομίας»\nΣυγχαρητήρια στα στελέχη των Διευθύνσεων Ασφάλειας και Εγκληματολογικών Ερευνών Αττικής για την εξιχνίαση του εγκλήματος στα Γλυκά Νερά έδωσε ο Υφυπουργός Προστασίας του Πολίτη Λευτέρης Οικονόμου...\nΠαράλληλα, ο Υφυπουργός πήρε σαφείς αποστάσεις από τις τηλεοπτικές εμφανίσεις συνδικαλιστών της Ελληνικής Αστυνομίας κατά τις οποίες τοποθετούνταν για το συγκεκριμένο έγκλημα αν και η έρευνα βρισκόταν ακόμα σε εξέλιξη.\nΤόνισε δε ότι υπάρχουν πειθαρχικές και ποινικές διαδικασίες όταν παραβιάζεται η μυστικότητα των ερευνών.\nΑπαντώντας δε στον βουλευτή του Κινήματος Αλλαγής Γιώργο Καμίνη για τις δημόσιες εμφανίσεις συνδικαλιστών της ΕΛΑΣ που μιλούσαν το προηγούμενο διάστημα για το έγκλημα είπε:\n«Οι συνδικαλιστές δεν εκπροσωπούν το Σώμα της Ελληνικής Αστυνομίας. Η ΕΛΑΣ εκπροσωπείται από τους θεσμικούς φορείς και τους εκπροσώπους τύπου. Είναι γενικότερο το θέμα των τοποθετήσεων συνδικαλιστικών φορέων και όχι αντικείμενο της σημερινής συζήτησης, οφείλω όμως να πω ότι οι αναφορές των συνδικαλιστών αφορούν αυτούς και τις ενώσεις τους. Η ΕΛΑΣ έχει άλλη δουλειά και η ενημέρωση γίνεται θεσμικά από τους θεσμικούς εκπροσώπους της. Βεβαίως, όταν υπάρχουν θέματα παραβίασης της μυστικότητας της ανακριτικής διαδικασίας τότε υπάρχουν οι διαδικασίες πειθαρχικές και δικαστικές».\nΝωρίτερα ο Γιώργος Καμίνης αφού απέδωσε συγχαρητήρια στα στελέχη της ΕΛ.ΑΣ για την επιχειρησιακή κατάληξη της υπόθεσης τονίζοντας την επιτυχία απόσπασης ομολογίας, επισήμανε:\n«Από επικοινωνιακή πλευρά υπάρχει σοβαρό πρόβλημα. Να φροντίσετε στο μέλλον όταν υπάρχουν εγκλήματα που διαταράσσουν την κοινή γνώμη την σωστή της ενημέρωση. Πρέπει να υπάρξουν συγκεκριμένα πρωτόκολλα και όχι συνδικαλιστές ή άλλες πηγές που πηγαινοέρχονται στα κανάλια χωρίς να έχουν δουλειά. Αυτά είναι δουλειά της ηγεσίας της ΕΛΑΣ μέσα από τους επίσημους διαύλους. Καταλαβαίνω την πίεση που υπέστη το υπουργείο όμως η επικοινωνιακή διαχείριση επιβάλει αναθεώρηση της λογικής».\nΚΑΤΗΓΟΡΙΑ: ΑΣΤΥΝΟΜΙΚΑ, ΛΕΥΤΕΡΗΣ ΟΙΚΟΝΟΜΟΥ, ΠΟΛΙΤΙΚΑ


Κριτική ψησταριάς Μπαϊρακτάρης\nΕπισκέφθηκε το εστιατόριο την 14 Ιουνίου 2017\nΔεν ξέρω πως να περιγράψω την κατάσταση που συναντήσαμε. Πανικός; είναι λίγη η λέξη. Τον αέρα μας αποφασίσαμε να πάρουμε καθημερινή στο καινούργιο κατάστημα του Μπαϊρακτάρη στη Χαλκίδα αλλά η απογοήτευση ήταν ολοκληρωτική.\nΣερβιτόροι να τρέχουν λες και ήταν σε στρατιωτικοποίηση. Λάθος παραγγελίες πήγαιναν από το ένα τραπέζι σε άσχετα τραπέζια και κατά συνέπεια γύριζαν πίσω. Αυτό συνέβη και στο δικό μας το τραπέζι που ενώ είχαμε παραγγείλει δύο συγκεκριμένα πράγματα, κατέφτασαν για αρχή καμιά 15αριά αχνιστά σουβλάκια καλαμάκια που όμως προορίζονταν για κάπου αλλού. Παραγγείλαμε να φάμε σουβλάκι κοτόπουλο και μας ήρθε χοιρινό. Τάχιστα μετά την πρώτη μας παρατήρηση αντικαταστάθηκαν αλλά δεν ήταν μόνο αυτό. Δώσαμε τόπο στην όποια οργή και θεωρήσαμε ότι σαν νέα επιχείρηση ψάχνει να βρει τα πατήματα της. Όμως τα όσα μας ήρθαν μετά και δοκιμάσαμε ήταν σαν άχυρα και άγευστα. Φιλότιμες οι προσπάθειες των υπευθύνων να κατευνάσουν τα τεταμένα πνεύματα και πραγματικά ευγενέστατοι αλλά, υπάρχει ένα αλλά. Όταν δειπνείς στο εν λόγω κατάστημα με ένα συγκεκριμένο γνωστό ήδη όνομα περιμένεις αν μη τι άλλο μια κάποια ποιότητα στα όσα τρως. Και δεν ήμασταν μόνο εμείς οι παραπονούμενοι αλλά τουλάχιστον το μισό μαγαζί για δικούς τους λόγους έψαχνε τους σερβιτόρους η και την υπεύθυνη. Συνοψίζοντας βρήκαμε τις τιμές φυσιολογικές, το κρασάκι ένα απλό κρασί και όχι κάτι ιδιαίτερο η ποιότητα τόσο στο κοτόπουλο καλαμάκι όσο και στο κατά λάθος χοιρινό που δοκιμάσαμε από σπόντα, ήταν επιεικώς κάτω από τη βάση, οι δε πατατούλες καλές. Σχετικά εύκολο το παρκάρισμα.


Free Way Travel -ΒΕΝΕΤΣΙΑΝΙΚΟ ΚΑΡΝΑΒΑΛΙ ΣΤΗ ΖΑΚΥΝΘΟ (th)\nΒΕΝΕΤΣΙΑΝΙΚΟ ΚΑΡΝΑΒΑΛΙ ΣΤΗ ΖΑΚΥΝΘΟ (th)\n•\tΜεταφορές - περιηγήσεις με πολυτελές κλιματιζόμενο πούλμαν.\n•\tΔιαμονή, 2 διανυκτερεύσεις, σε ξενοδοχείο 4*.\n•\t2 πρωινά σε μπουφέ.\n•\tΕισιτήρια F/B ΚΥΛΛΗΝΗ - ΖΑΚΥΝΘΟ και αντίστροφα.


Δώστε τώρα ένα τέλος στην κυτταρίτιδα! – Raniak\nΔώστε τώρα ένα τέλος στην κυτταρίτιδα!\nΗ κυτταρίτιδα παρουσιάζεται δυστυχώς κυρίως στις γυναίκες αναξαρτήτου ηλικίας και βάρους και κάνει την επιδερμίδα στους γλουτούς, στους μηρούς, στην κοιλιά και στα μπράτσα να μην είναι λεία αλλά να θυμίζει την όψη φλούδας πορτοκαλιού.\nΤίποτα όμως δεν θα έχει αποτέλεσμα αν δεν αλλάξει ο τρόπος ζωής! Όταν λέμε ότι πρέπει να αλλάξει ο τρόπος ζωής εννοούμε ότι πρέπει να υιοθετήσουμε τις εξής βασικές καλές συνήθειες:\nΚινούμαστε όσο το δυνατόν περισσότερο και γυμναζόμαστε\nΑυξάνουμε την κατανάλωση λαχανικών και φρούτων.\nΕλαττώνουμε το κάπνισμα, το αλκοόλ, τη ζάχαρη, το αλάτι, τις λιπαρές τροφές, τους καφέδες.\nΟ καφές όμως αντιθέτως επιφέρει φανταστικά αποτελέσματα αν εφαρμοσθεί εξωτερικά στην επιδερμίδα!\nΠολύ απλά, κάνοντας μασάζ στις προβληματικές περιοχές για 10 λεπτά με τα τρίμματα ζεστού χρησιμοποιημένου καφέ, αρκεί να έχουμε στο μυαλό μας πως οι κινήσεις μας πρέπει να είναι ανοδικές. Συμβουλή: στρώστε μια πετσέτα στο πάτωμα και πάνω εκεί κάνετε το μασάζ, ώστε να καθαρίσετε εύκολα το χώρο στο σημείο αυτό!\nΜια καλή καθημερινή συνήθεια όμως με πολλαπλά ωφέλη είναι το βούρτσισμα του σώματος ή το τρίψιμό του με την ειδική βούρτσα ή το κατάλληλο γάντι, όπως αναφέραμε και σε άλλο άρθρο μας.\nΕμείς στα χειροποίητα φυσικά σαπούνια Rania K. από αγνό παρθένο ελαιόλαδο και αιθέρια έλαια, σας προτείνουμε επιπλέον να χρησιμοποιήσετε τα δύο φανταστικά σαπούνια μας για ήπια απολέπιση σώματος και έξτρα ενυδάτωση: αυτό με τριμμένους κόκκους καφέ (παράγεται σε περιορισμένη ποσότητα) ή αυτό με βούτυρο Karité (Shea Butter) και φυσικό τριαντάφυλλο με μέλι, γάλα, μελισσοκέρι και ροδοπέταλα.\nΑς υιοθετήσουμε λοιπόν τις παραπάνω καλές συνήθειες και όλα θα πάνε καλύτερα! Μην ξεχνάμε όμως και ότι ” Παν μέτρον ¨αριστον”!


ΠΑΟΚ: Στην Πυλαία ο Σαββίδης, τα είπε με Σούλη! - Onsports.gr\nOnsports Team\t22 Οκτωβρίου 2014, 21:23\nΠΑΟΚ: Στην Πυλαία ο Σαββίδης, τα είπε με Σούλη!\nΟ μεγαλομέτοχος της ΠΑΕ ΠΑΟΚ, Ιβάν Σαββίδης, βρέθηκε στο κλειστό γήπεδο του «δικεφάλου του Βορρά» για τον αγώνα με τη Ζιέλονα Γκόρα και μετά το τέλος του είχε τετ-α-τετ με τον Σούλη Μαρκόπουλο!\nΈναν υψηλό προσκεκλημένο είχε η ΚΑΕ ΠΑΟΚ στο ματς της 2ης αγωνιστικής του Eurocup απέναντι στη Ζιέλονα Γκόρα. Ο λόγος για τον Ιβάν Σαββίδη, ο οποίος βρέθηκε στα επίσημα του κλειστού της Πυλαίας. Ο μεγαλομέτοχος της ΠΑΕ θέλησε να δει τον μπασκετικό «δικέφαλο του Βορρά», στον οποίο φέρεται να έχει στείλει δικούς του ανθρώπους να εξετάσουν τα οικονομικά έτσι ώστε να μελετήσει κατά πόσο είναι πρόσφορο το έδαφος να εμπλακεί και να βοηθήσει ακόμα περισσότερο.\nΟ Σαββίδης κάθισε μαζί με τον Μπάνε Πρέλεβιτς και τους υπόλοιπους ανθρώπους της ΚΑΕ και χάρηκε ιδιαίτερα την καλή εμφάνιση και τη νίκη της ομάδας του. Μάλιστα, μετά το τέλος του παιχνιδιού ο «ισχυρός» άνδρας της ΠΑΕ κατέβηκε και στο παρκέ, όπου είχε ιδιαίτερη συνομιλία με τον Σούλη Μαρκόπουλο! Ο Ιβάν Σαββίδης και ο προπονητής του ΠΑΟΚ είχαν θερμό εναγκαλισμό και τα είπαν σε πολύ ευχάριστο κλίμα!\nΗ κίνηση αυτή είχε ιδιαίτερη σημασία καθώς τις προηγούμενες ημέρας υπήρξε μεγάλη αναταραχή με το θέμα του ενδιαφέροντος του Ολυμπιακού για τον Έλληνα τεχνικό. Ο Σούλης Μαρκόπουλος πάντως, παρέμεινε στον ΠΑΟΚ και αποθεώθηκε μάλιστα από τον κόσμο στο «Παλατάκι» το απόγευμα της Τετάρτης (22/10), ενώ δέχθηκε και τα εύσημα από τον Ιβάν Σαββίδη!\n25 λεπτά πριν Premier League: Νέα γκέλα για την Τσέλσι (video)\n30 λεπτά πριν Κύπελλο Ιταλίας: Άνετα στους «8» η Γιουβέντους\n35 λεπτά πριν NBA: Επιμένει για τον εμβολιασμό ο Ίρβινγκ (video)\n44 λεπτά πριν «Βόμβα» στο Kύπελλο Γερμανίας: Κάζο και αποκλεισμός για Ντόρτμουντ!


Αποτελέσματα Αναζήτησης: λεμόνι\n...με Λεμόνια Καθαριστική δύναμη Οι φλούδες από τα διάφορα εσπεριδοειδή και κυρίως από το λεμόνι έχουν ισχυρή καθαριστική δύναμη. Αν θέλετε να φτιάξετε ένα μοναδικό καθαριστικό που να έχει ως...\nΕπειδή καλοκαίρι χωρίς γρανίτα δεν γίνεται...σήμερα απολαμβάνουμε σπιτική γρανίτα από λεμόνι. Υλικά 125 γρ. ζάχαρη 600 γρ. νερό χυμό από 3 λεμόνια Δείτε την εκτέλεση της συνταγής στο jenny.gr Πατήστε...\nΚέικ λεμονιού με κρέμα λεμόνι. Συστατικά Για τη γέμιση 8 λεμόνια 100 γρ. κόρν φλάουερ 225 γρ. ζάχαρη 100 γρ. βούτυρο 6 κρόκους 350 γρ. νερό Τα Γεμιστά του Άκη...\n...λεμόνι αλλά… όχι μόνο του! Πως λειτουργεί: Ο χυμός του λεμονιού αυξάνει τα επίπεδα οξύτητας του νερού και αποτρέπει τη γρήγορη ανάπτυξη βακτηριδίων ενώ ταυτόχρονα λειτουργεί ως λευκαντικός παράγοντας. Χωρίς...\n...εσπεριδοειδή -κυρίως από λεμόνια-επηρέασαν άμεσα τους νευροδιαβιβαστές στον εγκέφαλο των ποντικιών. Τα αρώματα τονώνουν τη σεροτονίνη, μια ορμόνη που σε κάνει να αισθάνεσαι καλά ενώ μειώνουν τα επίπεδα της νορεπινεφρίνης,...\nΕύκολη και πεντανόστιμη συνταγή για μαρμελάδα πορτοκάλι-λεμόνι! Συστατικά για τη μαρμελάδα 2 πορτοκάλια μεγάλα 1 λεμόνι μέτριο 250 γρ. χυμό πορτοκάλι 700 γρ. ζάχαρη κρυσταλλική 500 γρ. νερό 3 σπόρους...\nΣελίδες: Page 1 Page 2 Page 3 … Page 12 επόμενη >


Ηλεκτρονικά μισθωτήρια ακινήτων: Τι αλλάζει για μισθωτές... - Star.gr\nΟΙΚΟΝΟΜΙΑ Τετάρτη, 23 Αυγούστου 2017, 12:07\nΗλεκτρονικά μισθωτήρια ακινήτων: Τι αλλάζει για μισθωτές και ενοικιαστές\nΤα 6 βήματα στην εφαρμογή του Taxisnet\nΤα μισθωτήρια συμβόλαια ενοικίασης κατοικιών και επαγγελματικών χώρων υποβάλλονται αποκλειστικά ηλεκτρονικά. Όλοι όσοι εκμισθώνουν ακίνητα αλλά και όλοι όσοι είναι μισθωτές υποχρεούνται να προβούν στις ακόλουθες ενέργειες: οι μεν πρώτοι να καταχωρήσουν τα στοιχεία της μίσθωσης (ΑΦΜ μισθωτών, ποσό μισθώματος, διάρκεια, αριθμός παροχής ρεύματος, ΑΤΑΚ ακινήτου), οι δε δεύτεροι να τα αποδεχτούν.\nΜέσω της υπηρεσίας "Μισθωτήρια Ακινήτων" ο ιδιοκτήτης ακινήτου μπορεί από τον υπολογιστή του να υποβάλει ηλεκτρονικά το μισθωτήριο και αυτόματα θα ενημερώνεται και ο ενοικιαστής με το περιεχόμενο του μισθωτηρίου.\nΕάν για το ακίνητο που εκμισθώνετε έχετε υποχρέωση έκδοσης Πιστοποιητικού Ενεργειακής Απόδοσης (Π.Ε.Α.), αυτό πρέπει να συμπληρώνεται στα σχετικά πεδία των ηλεκτρονικών δηλώσεων μίσθωσης.


Δημήτρης Μπαρμπέρης Καρδιολόγοι Ζωγράφος - Ραντεβού | vriskodoctor.gr\nΠαπανδρέου Γεωργίου 62, Ζωγράφος - Γουδή, 15773, ΑΤΤΙΚΗΣ\nΜπαρμπέρης Δημήτριος Παπανδρέου Γεωργίου 62, Ζωγράφος - Γουδή, 15773, ΑΤΤΙΚΗΣ\nκατοίκον επισκέψεις με διενέργεια triplex καρδιας\nEιδικότητα ΚΑΡΔΙΟΛΟΓΙΑΣ ,στην Β Καρδιολογική Κλινική ΓΝ ΝΙΚΑΙΑΣ ΑΓ.ΠΑΝΤΕΛΕΗΜΩΝ.\nΣυνεργάτης Α Καρδιολογικής κλινικής Ευρωκλινική Αθηνών\nΣυνεργάτης Alfalife Πολυιατρείο\nΟκτώβριος 2002-Φεβρουάριος 2004:Π.Ι Ιθώμης-Κ.Υ Μελιγαλά (εκπλήρωση υπηρεσίας υπαίθρου)\nΙούνιος 2004-Σεπτέμβριος 2004:ιατρός μονάδος στην 117 Πτέρυγα Μάχης Ανδραβίδα.\nΟκτώβριος 2004-Μάρτιος 2005:Ιατρός στην Παθολογική κλινική του 251 Γενικού Νοσοκομείου Αεροπορίας\nΑπρίλιος 2005-Οκτώβριος 2006:Εφημερεύων ιατρός στην ψυχιατρική κλινική Γαλήνιο Μέλαθρον\nΙούνιος 2005-Οκτώβριος 2006:Εσωτερικός ιατρός στην Γενική Κλινική ΑΘΗΝΑ.\nΣεπτέμβριος 2005-Σεπτέμβριος 2006:Εφημερεύων Ιατρός στο Νοσοκομείο Κρατουμένων Φυλακών Κορυδαλλού.\nΝοέμβριος 2006-Μάιος 2008:Ειδικότητα Παθολογίας (γενικό μέρος) στην Β Παθολογική Κλινική του Γενικού Νοσοκομείου Καλαμάτας.\nΙούνιος 2008-Σεπτέμβριος 2008:Παράταση παραμονής στην θέση ειδικευόμενου στην Β Παθολογική Κλινική του Γενικού Νοσοκομείου Καλαμάτας.\nΝοέμβριος 2008-Φεβρουάριος 2009:Εφημερεύων ιατρός στην Γενική Κλινική ΚΥΑΝΟΥΣ ΣΤΑΥΡΟΣ.\nΝοέμβριος 2008- Σεπτέμβριος 2010: ιατρός στις υπηρεσίες κατ οίκον HOMED και 1151.\nΝοέμβριος 2008-Οκτώβριος 2010:Εσωτερικός βοηθός, εφημερεύων ιατρός και ιατρός τμήματος επειγόντων περιστατικών στην Γενική Κλινική ΚΕΝΤΡΙΚΗ ΚΛΙΝΙΚΗ ΑΘΗΝΩΝ.\nΝοέμβριος 2008-Οκτώβριος 2010:υπεύθυνος παθολογικού τμήματος ψυχιατρικής κλινικής ΓΑΛΗΝΕΙΟ ΜΕΛΑΘΡΟΝ.\nΟκτώβριος 2010-Ιανουάριος 2015:απόκτηση τίτλου ειδικότητας ΚΑΡΔΙΟΛΟΓΙΑ ,στην Β Καρδιολογική Κλινική ΓΝΝΙΚΑΙΑΣ ΑΓ.ΠΑΝΤΕΛΕΗΜΩΝ.\nΑύγουστος 2015- σήμερα :Α Καρδιολογική κλινική Ευρωκλινική Αθηνών.\nΙούλιος 2015- σήμερα : Καρδιολόγος στην εταιρία Alfalife Πολυιατρεία.\nΙούλιος 2015-σήμερα : συνεργάτης καρδιολόγος της υπηρεσίας κατοίκον 1151\nΔεκέμβριος 2015-σήμερα : διατήρηση ιδιωτικού ιατρείου στην περιοχή Ζωγράφου-Γουδή.\n2010-2012:Μεταπτυχιακός φοιτητής ιατρικής σχολής ΕΚΠΑ, στο πρόγραμμα ̋ΚΑΡΔΙΟΑΝΑΠΝΕΥΣΤΙΚΗ ΑΝΑΖΩΟΓΟΝΗΣῊ ̏.\nΕκπόνηση διπλωματικής εργασίας με θέμα: Σύγκριση της ασβέστωσης των στεφανιαίων αρτηριών στην ένοχο βλάβη μεταξύ διαβητικών και μη διαβητικών ασθενών με οξύ στεφανιαίο σύνδρομο.\nκατοίκον επισκέψεις με triplexκαρδιάς\nΔευτέρα-Παρασκευή:10:00πμ -13:00μμ και 18:00μμ -21:00μμ εκτός Δευτέρας+Πέμπτης απόγευμα.\nΕπίσκεψη, ΗΚΓ 30ευρώ Επίσκεψη, ΗΚΓ,υπέρηχος καρδιάς 50ευρώ Holter ρυθμού 40ευρώ, Holter πίεσης 40ευρώ Συνταγογράφηση τρίμηνη 10 ευρώ Βεβαιώσεις γυμναστηρίου με ΗΚΓ 15ευρώ Βεβαιώσεις γυμναστηρίου με υπέρηχο καρδιάς 30ευρώ Επανεξέταση Δωρεάν\nvriskodoctor.gr - Μπαρμπέρης Δημήτριος - Καρδιολόγος\nΚλείστε ραντεβού με τον κ. Μπαρμπέρης Δημήτριος στην Παπανδρέου Γεωργίου 62, Ζωγράφος - Γουδή, 15773, ΑΤΤΙΚΗΣ. Διαβάστε περισσότερα στα αναλυτικά στοιχεία που υπάρχουν στο profile του, δείτε με ποια ασφαλιστικά ταμεία είναι συμβεβλημένος, βρείτε επίσης χάρτη της περιοχής του ιατρείου/γραφείου του καθώς και δρομολόγηση και κλείστε το ραντεβού on line άμεσα.


Όταν διαλέξετε ένα VPN, στις περισσότερες περιπτώσεις έχετε τη δυνατότητα να εγγραφείτε στην υπηρεσία με μηνιαία ή ετήσια συνδρομή. Η ετήσια συνδρομή είναι συνήθως σημαντικά φθηνότερη από το να πληρώνετε ένα ποσό κάθε μήνα. Ωστόσο, μια μηνιαία συνδρομή, ειδικά την πρώτη φορά, είναι μια απολύτως λογική επιλογή αν θέλετε να δοκιμάσετε το VPN για ν...


Ο Κετσπάγια που δεν... σώνεται - Sportdog.gr - Αθλητικά Νέα | Ειδήσεις | Sport\n15/10/16 - 12:19\nΟ Κετσπάγια που δεν... σώνεται\nΕπιστροφή στο πρωτάθλημα της Super League με μια αγωνιστική... παγίδα για την Big 4. Oχι μόνο γιατί πάντα τα ματς μετά από διακοπή λόγω εθνικών ομάδων βάζουν ερωτηματικά στις ομάδες που είχαν πολλούς διεθνείς αλλά λόγω και της ιδιαίτερης... υφής των συγκεκριμένων αναμετρήσεων. Γράφει ο Ευάγγελος Μίχος\nΠανιώνιος - Ολυμπιακός, Παναθηναϊκός- Ξάνθη, ΠΑΟΚ - Ηρακλής, ΑΕΛ - ΑΕΚ. Να θυμίσω απλά πως στα 3 από τα αντίστοιχα 4 περσινά παιχνίδια (η Λάρισα δεν ήταν Σουπερλιγκάτη) Ηρακλής και Ξάνθη είχαν αλώσει Τούμπα και Λεωφόρο αντίστοιχα. Και πως Μιλόγεβιτς - Λουτσέσκου - Παπαδόπουλος - Αναστασιάδης είναι προπονητές για να κάνουν ζημιές στα φαβορί.\nΘα ξεκινήσω από την τελευταία χρονικά αναμέτρηση, αφού θεωρώ πως είναι και η πιο ενδιαφέρουσα από κάθε άποψη. Ξεκινώντας από την πιο ιντριγκαδόρικη: ο Κούγιας θέλει σαν τρελός να κερδίσει την ομάδα του Μελισσανίδη και ο «τίγρης» δεν θα αντέξει η ΑΕΚ να χάσει στα καπάκια, μετά την ομάδα του Μαρινάκη, και από αυτήν του Αλέξη. Δηλαδή από τους δύο άσπονδους εχθρούς του στο πρωτάθλημα (και πρώην φίλους του, να μην ξεχνιόμαστε). Και για το πρεστίζ και για την... καζούρα.\nΒαθμολογικά, επίσης, δεν παίρνει την Ενωση για δυο σερί ήττες. Με μια συνολική απώλεια 8 βαθμών στις τρεις τελευταίες αγωνιστικές, παρότι μάλιστα η ομάδα δεν έχει τη μεσοβδόμαδη κούραση των ευρωπαϊκών ματς σε σχέση με τους ανταγωνιστές της, θα αποκτήσει σημαντικό ντεσαβαντάζ στην κούρσα για την κατάκτηση του τίτλου, που αποτελεί τον Νο 1 φετινό στόχο. Εκτός από το ότι θα βυθίσει την ΑΕΚ σε μεγάλη εσωστρέφεια και ενώ ακολουθούν Πανιώνιος εντός και ΠΑΟΚ εκτός...\nΣτη Λάρισα όμως παίζει τη θέση του και ο Κετσπάγια. Κάποιοι μάλιστα δεν αποκλείουν να την απολέσει ακόμη κι αν κάνει διπλό. Η πίστη στον Γεωργιανό έχει χαθεί από Μελισσανίδη - παίκτες - οπαδούς - ρεπόρτερ, τα δημοσιεύματα πως Μαϊστόροβιτς ? Ντε Μπαρτόλο φτιάχνουν λίστα με ονόματα υποψηφίων αντικαταστατών του ουδέποτε διαψεύστηκαν, στη μανατζερική πιάτσα λένε μάλιστα πως υπάρχει σταντ μπάι έτοιμη διάδοχη λύση (ακούστηκε μέχρι και το όνομα του Βίκτορ, αλλά το θεωρώ αφελές να επιλέξουν κόουτς που δεν στέριωσε μήνα στον Ολυμπιακό) και τη Δευτέρα θα του λείψουν Πατίτο, Λέσκοτ, Βάργκας, Σιμόες, με την 100% ετοιμότητα του Αλμέιδα να τίθεται σε αμφιβολία, ειδικά όταν μιλάμε για... μέση.\nΟ Κετσπάγια, λοιπόν, θα παίξει τα... ρέστα του (δεν μου κάνει εντύπωση που σκέφτεται να ξεκινήσει με Αραβίδη, ο... πνιγμένος από τα μαλλιά πιάνεται) κόντρα σε μια ομάδα που κέρδισε στο ίδιο γήπεδο τον Ολυμπιακό. Και η οποία διαθέτει προπονητή-αλεπού όπως ο Αγγελος, που ξέρει να φτιάχνει ψυχολογικά τους ποδοσφαιριστές όταν αγωνίζονται κόντρα σε μεγάλες ομάδες. Κατά συνέπεια, βλέπω πολύ... χλωμό τον Τιμούρ στη Λάρισα και νομίζω πως μετράει αντίστροφα. Είναι και οι αντίπαλοι που ακολουθούν, ακόμη κι αν τη σκαπουλάρει τη Δευτέρα, που θα του... σφίξουν τη θηλιά. Με αυτά και με αυτά ?σύμφωνα άλλωστε και με τους μπούκηδες-, είναι ο πιο πιθανός προπονητής της Super League για να αποχαιρετήσει.


Klelia Beach Hotel | Ζάκυνθος\nKlelia Beach Hotel. Ζάκυνθος\nEξαιρετικά τοποθετημένο στο καταπληκτικό Resort του Καλαμακίου στη Ζάκυνθο, μόλις 90μ απο τη παραλία.\nΠολυτέλεια 4 αστέρων\nΑll Inclusive Boutique Hotel στη Ζάκυνθο\nΤο Klelia Beach Hotel ανακαινισμένο είναι το νέο μέλος της οικογένειας Zante Plaza. Το ξενοδοχείο προσφέρει ποιοτικά πακέτα All Inclusive / Πρόγραμμα όλα Εντός Τιμής, για ζευγάρια και οικογένειες με μικρά παιδιά. Περιτριγυρισμένο από φοίνικες, ελαιόδεντρα και καταπληκτικούς κήπους σε μια έκταση άνω των 7 στρεμμάτων είναι σίγουρο πως θα μαγέψει τον επισκέπτη με το καταπληκτικό του design. Φτιαγμένο από μάρμαρο το οποίο καλύπτει το μεγαλύτερο μέρος της εξαιρετικής κατασκευής του, το ξενοδοχείο Klelia Beach αποτελεί κορυφαία επιλογή για διακοπές στη μαγευτική Ζάκυνθο.\nΑγνά Παραδοσιακά Προϊόντα από τη Φάρμα μας!\nΠαρακαλώ σημειώστε ότι τα είδη μαναβικής και λαχανικών που προσφέρονται στο εστιατόριο, προέρχονται από την ιδιωτική φάρμα του ξενοδοχείου μας η οποία βρίσκεται σε απόσταση μόλις 7 λεπτών με το αυτοκίνητο. Μπορείτε να επισκεφθείτε με δικό μας μέσο τη φάρμα του ξενοδοχείου μας κατόπιν συνεννόησης.\nΑπολαύστε όλες τις σύγχρονες Ανέσεις & Παροχές\nΚαλώς ήλθατε στον κόσμο μας! Το Klelia Beach Hotel είναι ένα μοναδικό All Inclusive ξενοδοχείο 4 αστέρων στο Καλαμάκι Ζακύνθου. Μόλις 90μ από τη πανέμορφη παραλία χαρακτηρίζεται από τη διακριτική πολυτέλεια και το άψογο προσωποποιημένο service.\nΔιεύθυνση: Καλαμάκι 29100, Ζάκυνθος


5 ενδείξεις πως ετοιμάζεται να σε στείλει - Γενικά & Αόριστα - Shopforum.gr\n5 ενδείξεις πως ετοιμάζεται να σε στείλει\nΈνας χωρισμός δεν είναι ποτέ ευχάριστος. Ειδικά, όταν μαθαίνεις πως χωρίσατε μέσα από τη σελίδα του στο Facebook. Βέβαια, ο καλός σου δεν θα πάρει εν μια νυκτί την απόφαση να σε στείλει. Υπάρχουν κάποιες ενδείξεις, κάποια φανερά σημάδια που σου αφήνει και περιμένει να τα πιάσεις (γιατί δεν υπάρχει αρσενικό που να ξέρεις από κανόνες συμπεριφοράς έστω στο χωρισμό). Είναι δουλειά μας να σου αποκαλύψουμε τις πιο εμφανείς ενδείξεις ότι θέλει να σε χωρίσει.\n1. Οι φίλοι του σε αγνοούν:\nΌταν ήσουν η κυρία του κυρίου, δεν προλάβαινες να χορτάσεις κοπλιμέντα από τους κολλητούς του αγαπημένου σου. Τώρα και για κάποιο μυστήριο λόγο, κανείς δεν σου δίνει σημασία. Συχνά, όταν ένα αγόρι κάνει σενάρια χωρισμού, εξομολογείται τις σκέψεις του, στους κολλητούς. Η κίνηση αυτή είναι ματ για τη σχέση των φίλων του μαζί σου. Έτσι, είτε ενσυνείδητα, είτε χωρίς να το καταλαβαίνουν, θα κρατήσουν μια απόσταση μαζί σου, που όσο πλησιάζετε (εσύ και αγαπημένος) στο χωρισμό, τόσο το χάσμα με τους φίλους του θα μεγαλώνει.\n2. Προσκλήσεις τέλος (από κυρία.... Σταχτοπούτα):\nΣίγουρα, υπήρχαν φορές που βγαίνατε χωριστά ή ο καθένας με την παρέα του. Ταυτόχρονα βέβαια, υπήρχαν εκδηλώσεις στις οποίες η πρόσκληση ήταν κοινή και εμφανιζόσασταν μαζί σαν ζευγαράκι ταιριαστό. Όπως ίσως παρατήρησες, το τελευταίο διάστημα δεν βγαίνεις από το σπίτι. Εκεί που δεν ξέρατε σε ποιά εκδήλωση να πάτε, τώρα οι προσκλήσεις είναι ατομικές και πάντα βγαίνει μόνος. Δεν θέλει και πολύ μυαλό για να καταλάβεις ότι ο κύριος θεωρεί εαυτόν εργένη ήδη.\n3. Κι ούτε ένα μήνυμα, ούτε ένα γράμμα (sms):\nΑπό εκεί που μιλούσατε δέκα φορές την ημέρα και τα γραπτά μηνύματα έδιναν και έπαιρναν, τώρα όλο έχει δουλειά και ξεχνά να σε πάρει τηλέφωνο ακόμα και κατά τη διάρκεια μιας ολόκληρης μέρας. Πολλές φορές, τα αρσενικά πιστεύουν ότι κόβοντας τους δίαυλους επικοινωνίας, παίρνεις το μήνυμα ότι η απομάκρυνση από το πλευρό σου έχει ξεκινήσει ήδη. Σταμάτα λοιπόν να δικαιολογείς τις ώρες απουσίας του και επικοινωνίας μαζί σου τάχα επειδή έχει δουλειά, και δες την αλήθεια κατάματα.\n4. Τα πράγματά του εξαφανίζονται από το σπίτι σου:\nΌπως κι εμείς οι κοπέλες, έτσι και τα αγόρια (σε μικρότερο βαθμό) αφήνουν κάποια προσωπικά τους αντικείμενα, ο ένας στο σπίτι του άλλου. Αν ξαφνικά, η οδοντόβουρτσά του χαθεί από το μπάνιο, τα dvd του εξαφανιστούν από το σαλόνι και δεις και τα δικά σου αντικείμενα πακεταρισμένα σε μια άκρη του σπιτιού του (δήθεν ότι καθάρισε, τα βρήκε και είπε να στα δώσει), το ταξίδι σου έχει προγραμματιστεί ήδη και είναι χωρίς επιστροφή στη φωλίτσα σας.\n5. Έχετε καιρό να τσακωθείτε:\nΑν και φαινομενικά, οι πολλοί τσακωμοί σε ένα ζευγάρι δεν είναι σημάδι υγιούς σχέσης, εντούτοις το να μην σου κάνει κανένα καυγά, είναι γεγονός αξιοπρόσεκτο και ανησυχητικό. Σίγουρα, μέσα στη σχέση σας υπάρχουν πράγματα που τον εξοργίζουν και αποτελούν σημείο τριβής. Το να μην ενδιαφέρεται πλέον γι΄ αυτά αφήνοντάς τα να περνούν απαρατήρητα, είναι σημάδι ότι δεν τον ενδιαφέρουν ούτε αυτά, ούτε εσύ πια.\nΠροσοχή: Όλα τα παραπάνω, είναι απλά σημάδια που πρέπει να σε αφυπνίσουν. Κανένα από τα παραπάνω δεν σημαίνει ότι ο χωρισμός είναι τελεσίδικος και αναπόφευκτος. Στο χέρι σου είναι να αλλάξεις την εις βάρος σου κατάσταση.


Πρωτοποριακή χειρουργική αφαίρεση όγκου στο πάγκρεας – News.gr | ekdosi.gr\nΟ Χαρίτσης για επιστρεπτέα ενίσχυση των αγροτών\nΝίκος Χαρδαλιάς: Τι απάντησε στο Iatronet για την ιχνηλασία στην CoViD-19 και τι δείχνουν οι αριθμοί - Επιστήμη & Ζωή - Ειδήσεις\nΠρωτοποριακή χειρουργική αφαίρεση όγκου στο πάγκρεας – News.gr\nΗ επέμβαση πραγματοποιήθηκε από τον Διευθυντή Α’ Χειρουργικής Κλινικής Νοσοκομείου Μητέρα-Υγεία, Επίκ. καθηγητή Χειρουργικής, Mayo Clinic, κ. Γρηγόρη Τσιώτο και την ομάδα του\nMία πρωτοποριακή επέμβαση (εγχείρηση Appleby) πραγματοποιήθηκε τον Μάιο στον όμιλο «Υγεία», μετατρέποντας έναν συμβατικά ανεγχείρητο όγκο παγκρέατος, ο οποίος ενθυλάκωνε ζωτικές αρτηρίες πίσω από το πάγκρεας, σε εγχειρήσιμο, ανεβάζοντας ακόμη ψηλότερα την ελληνική χειρουργική.\nΓια να μπορέσει να καταστεί ο όγκος αυτός εγχειρήσιμος έπρεπε να αφαιρεθεί η κοιλιακή αρτηρία και η κοινή ηπατική αρτηρία μαζί με τον όγκο, γεγονός που καθιστά εξαιρετικά σπάνια και θεωρητικά επικίνδυνη την επέμβαση, αν δεν διενεργηθεί από μια πολύ έμπειρη στο θέμα αυτό χειρουργική ομάδα.\nΟ ασθενής υπεβλήθη πρώτα σε χημειοθεραπεία. Στη συνέχεια διασφαλίστηκε ένα παράπλευρο δίκτυο αρτηριών, με την καθοριστική συμβολή της επεμβατικής ακτινολογίας, για την παροχή αίματος στο ήπαρ. Ακολούθως, αφαιρέθηκε το σώμα και η ουρά του παγκρέατος μαζί με τον κοιλιακό άξονα και την κοινή ηπατική αρτηρία. Η επέμβαση πραγματοποιήθηκε από τον Διευθυντή Α’ Χειρουργικής Κλινικής Νοσοκομείου Μητέρα-Υγεία, Επίκ. καθηγητή Χειρουργικής, Mayo Clinic, κ. Γρηγόρη Τσιώτο και την ομάδα του, ανοίγοντας νέους ορίζοντες στη θεραπεία ασθενών με προχωρημένο καρκίνο παγκρέατος, στους οποίους μέχρι τώρα χορηγείτο αποκλειστικά παρηγορική θεραπεία.\nΑξίζει να σημειωθεί ότι στην παγκόσμια ιατρική βιβλιογραφία οι δύο μεγαλύτερες μελέτες επί του θέματος αυτού, περιλαμβάνουν η μεν πρώτη 191 ασθενείς από 23 κέντρα παγκρέατος σε όλον τον κόσμο, σε χρονικό ορίζοντα 17 ετών, πράγμα που καθιστά την αναλογία στο ένα περιστατικό ανά δύο χρόνια, ανά κέντρο. Η δεύτερη μελέτη αφορά 283 ασθενείς από 18 κέντρα παγκρέατος παγκοσμίως σε 38 έτη, καθιστώντας την αναλογία σε λιγότερο από ένα στη διετία. Αντιλαμβάνεται λοιπόν κανείς την σπανιότητα αυτών των επεμβάσεων, οι οποίες έχουν πολύ αυστηρές ενδείξεις.\nΟ ασθενής είχε πολύ καλή μετεγχειρητική πορεία και πήρε εξιτήριο την έκτη μέρα. Μάλιστα, η ιστολογική εξέταση έδειξε ότι όλοι οι λεμφαδένες και όλα τα εγχειρητικά όρια ήταν υγιή.\nΌπως ανέφερε ο ίδιος ο κ. Τσιώτος, «Η μετατροπή των ανεγχείρητων όγκων παγκρέατος σε εγχειρήσιμους με αφαίρεση και των γειτονικών εμπλεκομένων αρτηριών και φλεβών, είναι εγχείρηση τεχνικά πολύ απαιτητική και δύσκολη. Η δική μας ομάδα, έχοντας πλέον αποδεδειγμένη και δημοσιευμένη εμπειρία στις αφαιρέσεις προχωρημένου παγκρεατικού καρκίνου, συνεχίζει στον δρόμο που χάραξε εδώ και χρόνια, προχωρώντας πέρα από τις συμβατικές εγχειρήσεις παγκρεατεκτομής, τύπου Whipple, σε εκτομές πυλαίας-μεσεντέριας φλέβας, και τώρα και σε εκτομές μεγάλων αρτηριών. Είμαστε υπερήφανοι που, εξ όσων γνωρίζουμε, είμαστε από τους πρώτους, αν όχι οι πρώτοι, που εφαρμόζουν μια τόσο απαιτητική επέμβαση στην Ελλάδα και παραμένουμε προσηλωμένοι στο στόχο μας: να συνεχίζουμε να αυξάνουμε τον αριθμό των ασθενών με ανεγχείρητους όγκους τους οποίους καταφέραμε να μετατρέψουμε σε εγχειρήσιμους, αυξάνοντας σημαντικά το προσδόκιμο ζωής τους».\nΔείτε τι δήλωσα ασθενείς του κου Τσιώτου on camera\nΓια περισσότερες πληροφορίες επικοινωνήστε με τον κ. Τσιώτο Γρηγόριο, Επίκ. Καθηγητής Χειρουργικής, Mayo Clinic, Διευθυντής Α΄ Χειρουργικής Κλινικής Νοσοκομείου Μητέρα-Υγεία, τηλ.επικοινωνίας: 210 6867688, 697 2094230 ή επισκεφτείτε την ιστοσελίδα digestive-surgery.gr.\nECDC: Σταγονίδια με κορωνοϊό και κλιματιστικά – Επιστήμη & Ζωή – Ειδήσεις\nΜεσσηνία: Συνάντηση για συντήρηση αγάλματος Κολοκοτρώνη στο Ραμοβούνι\nΎφεση 11,7% στο τρίτο τρίμηνο του 2020 – News.gr\nΕΛΣΤΑΤ: Χάθηκαν άνω των 5 δισ. ευρώ σε ένα έτος Πτώση 11,7% σημείωσε το ΑΕΠ το...\nΑποστολή Διεπιστημονικής Ομάδας από τον Όμιλο Ιατρικού Αθηνών στη Β. Ελλάδα\nΕξειδικευμένοι γιατροί στη διάθεση του υπ. Υγείας για την αντιμετώπιση της πανδημίας Ο Όμιλος Ιατρικού Αθηνών...\nΤι ισχύει για τις αναστολές συμβάσεων εργασίας Δεκεμβρίου του ιδιωτικού τομέα\nΔιευκρινίσεις σε ΚΥΑ- Τι προβλέπεται για την αποζημίωση ειδικού σκοπού Διευκρινίσεις για την αναστολή συμβάσεων εργασίας...


Αρμενιστής: Εορτασμός Θεοφανίων στο Καμάρι της Σαντορίνης 6.1.2020\nΕορτασμός Θεοφανίων στο Καμάρι της Σαντορίνης 6.1.2020\nΣε προηγούμενη ανάρτησή μας σε άλλη μας ιστοσελίδα είχαμε αναφερθεί στο Πρόγραμμα καθαγιασμού των υδάτων στη Σαντορίνη 2020, σύμφωνα με το δελτίο τύπου που μας έστειλε ο Δήμος Θήρας.\nΌμως σύμφωνα με τις ανακοινώσεις της ΕΜΥ, ο καιρός άλλαζε άρδην με απαγόρευση του απόπλου των πλοίων, με ισχυρούς βοριάδες, βροχόπτωση για την περιοχή μας, αλλά και πτώση της θερμοκρασίας, με αποτέλεσμα να ανατραπεί το πιο πάνω πρόγραμμα του καθαγιασμού των υδάτων στην Σαντορίνη, ανάλογα με την τοποθεσία.\nΓια παράδειγμα, σε θαλάσσιες περιοχές όπου υπήρχε προβλήτα, η ρίψη του Σταυρού στις περισσότερες απ΄ αυτές έγινε κανονικά, ενώ στην παραθαλάσσια περιοχή του Καμαριού της Σαντορίνης ήταν αδύνατο, αφού η μακρά διαδρομή του χειμέριου κύματος, καταλάμβανε σχεδόν το 1/3 της παραλίας και περισσότερο, ενώ από πάνω από την "Καμάρα" (παλιό τελωνείο της περιοχής), ήταν εντελώς αδύνατο, αφού στο σημείο αυτό έσκαγε ο έντονος κυματισμός, από τους ισχυρούς βοριάδες που επικρατούσε στην περιοχή, με αποτέλεσμα να μη γίνει ο καθαγιασμός των υδάτων στην περιοχή.\nΜε την σημερινή εορτή των Θεοφανείων τελειώνει και το Δωδεκαήμερο, πού άρχισε με τη Γέννηση του Χριστού.\nΗ μεγάλη αυτή Δεσποτική εορτή είναι μία από τις αρχαιότερες της εκκλησίας μας, η οποία θεσπίσθηκε το 2ο αιώνα μ.Χ. και αναφέρεται στη φανέρωση της Αγίας Τριάδας κατά τη βάπτιση του Ιησού Χριστού.\nΗ βάπτιση του Χριστού έχει ως εξής:\nΕκεί παρουσιάσθηκε τότε ο Ιησούς και ζήτησε να βαπτιστεί.\nΟ Ιωάννης, αν και το Άγιο Πνεύμα τον είχε πληροφορήσει ποιος ήταν εκείνος που του ζητούσε να βαπτιστεί, στην αρχή αρνείται να τον βαπτίσει ισχυριζόμενος ότι ο ίδιος έχει ανάγκη να βαπτιστεί από Εκείνον.\nΚαι τότε μπροστά στα έκπληκτα μάτια των θεατών διαδραματίστηκε μία μοναδική και μεγαλειώδης σκηνή, όταν με την μορφή ενός περιστεριού κατήλθε το Άγιο Πνεύμα και κάθισε επάνω στο βαφτιζόμενο Ιησού, ενώ συγχρόνως ακούσθηκε από τον ουρανό η φωνή του Θεού η οποία έλεγε: «Ούτος εστίν ο Υιός μου ο αγαπητός, εν ω ευδόκησα» («Αυτός είναι ο αγαπημένος μου Υιός, αυτός είναι ο εκλεκτός μου»).\nΈτσι την παραμονή, αλλά και την ημέρα των Θεοφανείων, τελείται ο Μεγάλος Αγιασμός, μόνο δυο φορές το χρόνο.\nΗ όλη ακολουθία του Μεγάλου Αγιασμού όπως γίνεται την ήμερα των Θεοφανείων, έτσι ακριβώς γίνεται και την παραμονή.\nΠέρα από την Βάπτιση του Χριστού στον Ιορδάνη ποταμό, εκεί έγιναν κατά καιρούς πολλά θαύματα.\nΚαι έτσι έμειναν τα νερά έως ότου πέρασαν όλοι οι Εβραίοι.\nΌταν ο Προφήτης Ηλίας, πέρασε τον Ιορδάνη με τον Ελισσαίο, πάλι ο ποταμός έγινε σαν στεριά.\nΟ Προφήτης Ηλίας «χτύπησε» με την μηλωτή του τον ποταμό και άνοιξε στο μέσον του δρόμος, ώστε πέρασαν και οι δύο χωρίς να βραχούν.\nΠροσπάθησε, λοιπόν, με την σειρά του κατόπιν ο Ελισσαίος να «χτυπήσει» τα νερά για να περάσει πάλι πίσω και δεν έγινε τίποτα.\nΤότε επικαλέστηκε τον Θεό του Ηλία και αμέσως\nεπαναλήφθηκε το θαυμαστό αυτό γεγονός.\nΕκείνος, όμως, καθόλου δεν τον συνάντησε, αλλά του διεμήνυσε να πάει να λουστεί στον Ιορδάνη ποταμό και θα γίνει καλά.\nΑυτός θύμωσε αρχικά, για την αντιμετώπισή του από τον Προφήτη, αλλά στο τέλος υπάκουσε και έγινε πράγματι εντελώς καλά.\nΚάποτε πήγαν ξυλοκόποι στην όχθη του Ιορδάνη, για να κόψουν ξύλα.\nΜεταξύ αυτών ήταν και ο Προφήτης Ελισσαίος.\nΕκεί, καθώς έκοβαν τα ξύλα ξεκόλλησε ο πέλεκυς από την λαβή και έπεσε το σιδερένιο μέρος του τσεκουριού στο ποτάμι μέσα.\nΤότε ο Προφήτης, πήρε την ξύλινη λαβή και την ακούμπησε στο χείλος του ποταμού και είπε:\nΔείξε θαύμα Θεέ μου.\nΚαι αμέσως ξεπήδησε το σιδερένιο μέρος από το ποτάμι και μπήκε στο μέσο της λαβής, και έγινε ως Σταυρός.\nΑλλά πολλά ακόμα θαύματα έγιναν, όπως ο Γεδεών ο Κριτής που πέρασε τον Ιορδάνη χωρίς να βραχεί ή και ο Ιακώβ ο υιός του Ισαάκ, ο αδελφός του Ησαύ, που και αυτός τον πέρασε με μία ράβδο, όπως λέει ο ίδιος\n«Εν γαρ τη ράβδω μου ταύτη διέβην τον Ιορδάνην».\nΈτσι λοιπόν ο σημερινός εορτασμός των Θεοφανείων στην περιοχή μας έγινε στον Ιερό Ενοριακό Ναό της Παναγίας Μυρτιδιωτίσσης στο Καμάρι της Σαντορίνης όπου μπορείτε να δείτε αποσπασματικές εικόνες του εορτασμού μέσα από το αρχείο της ιστοσελίδας μας.\nΚλικ εδώ. Εορτασμός παραμονής Θεοφανείων στο Καμάρι της Σαντορίνης 5.1.2020\nΕτικέτες Αγιασμός, Δωδεκαήμερο, Θεοφάνεια, Καμάρι, Σαντορίνη, Τοπικές Εορτές Αγίων στη Σαντορίνη


Championship Αγγλίας (20/10): Με φόρα από την προηγούμενη αγωνιστική • Bet-planet.gr\nChampionship Αγγλίας (20/10): Με φόρα από την προηγούμενη αγωνιστική\nΔεν ήταν και η καλύτερη δυνατή αγωνιστική η προηγούμενη, με πολλά αποτελέσματα να έρχονται γενικά ανάποδα. Το σημερινό πιάτο περιλαμβάνει 7 αγώνες, από τους οποίους οι 3 αξίζουν για στοιχηματισμό. Πάμε να τους δούμε.\nΗ Σουόνσι μετρά δύο σερί διπλά στην έδρα της Κόβεντρι και μάλιστα με το ίδιο σκορ (0-1).\nΤρεις σερί εντός έδρας νίκες αριθμεί η Νόριτς κόντρα στην Μπέρμιγχαμ.\nΤέσσερις εντός έδρας νίκες έχει τα τελευταία χρόνια η Νότινγκχαμ απέναντι στη Ρόδεραμ.\nΚόβεντρι - Σουόνσι: Δεύτερη σερί ήττα στο πρωτάθλημα, αυτή τη φορά από την Μπρέντφορντ με 2-0. Μέσα σε λίγα λεπτά δέχτηκε δύο γκολ, χωρίς να έχει καλή παρουσία και μοιραία έφτασε στην τρίτη διαδοχική αγωνιστική χωρίς νίκη (0-1-2). Έχει σκοράρει μόλις ένα τέρμα σε αυτά τα ματς, δεχόμενη συνολικά 5. Τιμωρημένος είναι ο μέσος Χάμερ (4/0), ενώ τραυματίστηκε εκ νέου ο έμπειρος μέσος Κέλι (2/0).\nΔεν μπόρεσε να συνεχίσει το νικηφόρο σερί της χάνοντας εντός έδρας με 1-2 από τη Χάντερσφιλντ. Είχε πολύ καλή παρουσία, πολλές φάσεις στο ενεργητικό της, όμως στιγμές αδυναμίας επέφεραν την ήττα. Με σερί 3-1-1 στο πρωτάθλημα βρίσκεται ψηλά στη βαθμολογία κάνοντας όνειρα ανόδου. Εκτός έδρας μετρά ήδη 2 διπλά, χωρίς μάλιστα να δεχτεί γκολ. Τρεις μήνες εκτός δράση θα μείνει ο δανεικός μέσος από τη Γολυβς Γκιμπς-Γουάιτ.\nΕκτίμηση: Οι δύο ομάδες έχουν σημαντικές διαφορές. Η Σουόνσι είναι σε καλύτερη κατάσταση, έχει στόχο την άνοδο και εκτός έδρας έχει βρει το κουμπί της νίκης. Πάμε με το διπλό στο 2,32.\nΝόριτς - Μπέρμιγχαμ: Η νίκη που έψαχνε τόσο πολύ ήρθε και μάλιστα με τον καλύτερο τρόπο. Αν και έχανε στο πρώτο ημίχρονο από τη Ρόδεραμ, τελικά ανέτρεψε το σκορ στο 94' με πέναλτι κερδίζοντας με 1-2. Αυτή ήταν και η πρώτη νίκη μετά από 3 αγωνιστικές και θέλει να δώσει συνέχεια σήμερα καθώς χάνει την επαφή της με την κορυφή. Σημαντική είναι η απουσία του αμυντικού Τσίμερμαν (5/0).\nΜετά από 3 σερί ισοπαλίες ήρθε η ώρα να γνωρίσει και την πρώτη της ήττα στο πρωτάθλημα χάνοντας με 0-1 από τη Σέφιλντ. Την πρόδωσε η κακή αμυντική της λειτουργία, αλλά και η επιθετική της δυστοκία. Δεν προβλέπεται φέτος να κυνηγήσει την άνοδο ακόμα και μέσω των πλέι οφ, βολευόμενη πιθανόν σε μία μέτρια βαθμολογική θέση. Εκτός είναι ο επιθετικός Γιουτκίεβιτς (4/0) και ο μεσοεπιθετικός Τοράλ (5/0).\nΕκτίμηση: Η Νόριτς πήρε τη νίκη που χρειαζόταν τόσο πολύ, κυρίως για βαθμολογικούς λόγους, και τώρα έχει την ευκαιρία να ντουμπλάρει τις νίκες της κόντρα σε μία μέτρια Μπέρμιγχαμ που δεν πατάει καλά τελευταία. Επιλογή ο άσος στο 1,84.\nΝότινγκχαμ - Ρόδεραμ: Τεράστια νίκη για να επέλθει η ηρεμία πέτυχε η Νότινγκχαμ στην έδρα της Μπλάκμπερν με 0-1, με γκολ μάλιστα που ήρθε στο 90'. Η παρουσία της μάλιστα ήταν εξαιρετική και δίκαια πήρε για φέτος τους πρώτους της βαθμούς μετά από 4 σερί αποτυχίες. Το κλίμα δεν έφτιαξε, αλλά σίγουρα είναι σε καλύτερη κατάσταση και με μία νίκη απόψε τα πνεύματα θα ηρεμήσουν. Προέρχεται από 4/5 Under 2,5 και 4/5 No Goal. Αλλαγές αναμένονται στην ενδεκάδα στο λογικό ροτέισιον.\nΔεν ήταν καλή απέναντι στη Νόριτς, ηττήθηκε με 1-2 και σε αυτό έπαιξε ρόλο το γεγονός πως από το 72' έπαιζε με παίκτη λιγότερο. Παρέμεινε χωρίς νίκη για τέταρτη σερί αγωνιστική (0-2-2), ωστόσο στις 2 εξόδους της παραμένει αήττητη (1-1-0). Έρχεται από 3 σερί G/G και 4/5 Under 2,5. Τιμωρημένος είναι ο αμυντικός ΜακΝτόναλντ (4/0), ενώ εκτός ο τραυματίας χαφ Ογκμπένε (4/0).\nΕκτίμηση: Η Νότινγκχαμ πήρε μία σπουδαία νίκη που μπορεί να τη βοηθήσει βαθμολογικά και ψυχολογικά. Η Ρόδεραμ μέχρι στιγμής τα πάει καλά εκτός έδρας, αλλά δεν έχει το βάθος για να ανταπεξέλθει εύκολα σε συνεχόμενα ματς. Επιλογή ο άσος στο 1,90.\n21:45 Κόβεντρι - Σουόνσι: 2 (2,32) - Stoiximan\n21:45 Νόριτς - Μπέρμιγχαμ: 1 (1,84) - Novibet\n21:45 Νότινγκχαμ - Ρόδεραμ: 1 (1,90) - Stoiximan


Δύο θάνατοι και 313 κρούσματα κορωνοϊού σε 24 ώρες – e-volos\nΔύο θάνατοι και 313 κρούσματα κορωνοϊού σε 24 ώρες\nΠρώτη καταχώρηση: Τετάρτη, 18 Νοεμβρίου 2020, 04:34\nΗ Υπηρεσία Ελέγχου και Πρόληψης Ασθενειών της Νότιας Κορέας (KDCA) ανακοίνωσε σήμερα ότι τις προηγούμενες 24 ώρες εντοπίστηκαν 313 νέα επιβεβαιωμένα κρούσματα του SARS-CoV-2, ο υψηλότερος αριθμός μολύνσεων από τον νέο κορωνοϊό που έχει καταγραφεί από την 29η Αυγούστου, ενώ άλλοι δύο ασθενείς υπέκυψαν στον COVID-19.\nΟ επίσημος απολογισμός της πανδημίας του κορωνοϊού στη Νότια Κορέα έχει φθάσει ως αυτό το στάδιο τους 496 νεκρούς επί συνόλου 29.311 μολύνσεων. Ο δείκτης θνητότητας βρίσκεται στο 1,69%.\nΟ αριθμός των ασθενών που νοσηλεύονται σε σοβαρή κατάσταση αυξήθηκε σε 67 (+7 σε μια ημέρα), σύμφωνα με την Υπηρεσία.\nΟι Αρχές ανησυχούν, καθώς οι νέες μολύνσεις παραμένουν πάνω από 200 επί πέντε ημέρες και χθες ξεπέρασαν τις 300, διότι συνεχίζουν να εντοπίζονται εστίες σε χώρους εργασίας, δομές υγείας και μικρές συγκεντρώσεις. Χθες Τρίτη, αποφάσισαν να επιβάλλουν αυστηρότερα μέτρα κοινωνικής απόστασης στη Σεούλ και τα προάστιά της για έναν μήνα, προειδοποιώντας πως αν δεν τηρηθούν θα υπάρξει νέα έξαρση της πανδημίας.\nΤον Αύγουστο είχε καταγραφεί αναζωπύρωση εξαιτίας διαδήλωσης πολιτικοθρησκευτικής αντιπολιτευόμενης οργάνωσης.\nΑπό τα νέα κρούσματα, τα 245 οφείλονταν σε εντόπια μετάδοση και 68 διαγνώστηκαν μεταξύ ταξιδιωτών αφού έφθασαν στη Νότια Κορέα από το εξωτερικό. Σχεδόν το 74% των περιπτώσεων μετάδοσης στην κοινότητα εντοπίζεται στην ευρύτερη Σεούλ, όπου ζει σχεδόν ο μισός από τον νοτιοκορεάτικο πληθυσμό των 52 εκατομμυρίων κατοίκων.\nΤελευταία ενημέρωση: Τετάρτη, 18 Νοεμβρίου 2020, 04:34\nΤρία στελέχη των ενόπλων δυνάμεων σκοτώθηκαν σε ισραηλινή επίθεση


Η ΣΕΙΡΑ ΤΩΝ ΑΜΟΙΒΑΙΩΝ ΚΕΦΑΛΑΙΩΝ ΜΑΣ | Franklin Templeton\nΟι στρατηγικές μας για τις μετοχές, με ενεργητική διαχείριση και αξιοποίηση της έρευνας, καλύπτουν ολόκληρο το φάσμα κινδύνου/απόδοσης σε διάφορα επενδυτικά στυλ, κεφαλαιοποιήσεις αγοράς και γεωγραφικές περιοχές. Αξιοποιούμε μια επενδυτική φιλοσοφία που είναι δοκιμασμένη στον χρόνο και μια επενδυτική διαδικασία που αποφεύγει τις βραχυπρόθεσμες τάσεις, εστιάζοντας στην εξασφάλιση μακροπρόθεσμης απόδοσης.\nΠροσφέρουμε στους επενδυτές μια ευρεία γκάμα στρατηγικών σταθερού εισοδήματος με ενεργητική διαχείριση, οι οποίες καλύπτουν χαρτοφυλάκια για διάφορες ανάγκες των πελατών, είτε αυτά παρακολουθούν δείκτες είτε δεν έχουν περιορισμούς είτε είναι προσαρμοσμένα. Πιστεύουμε ότι η έμφαση που δίνουμε στην ανεξάρτητη έρευνα από πολλαπλές αφετηρίες απόψεων είναι ο παράγοντας που μας επιτρέπει να εκμεταλλευόμαστε τις ανεπάρκειες των αγορών σε μακροπρόθεσμο ορίζοντα.\nΠροσφέρουμε στους επενδυτές ευρείες εναλλακτικές επενδυτικές δυνατότητες, μέσω μιας πολυδιάστατης δομής. Επικεντρώνουμε την προσοχή μας σε νέες, μη συσχετισμένες πηγές ενεργητικής απόδοσης, ακολουθώντας μια συντηρητική διαδικασία με έλεγχο των κινδύνων.


Γιορτή 25η Μαρτίου – Εκπαιδευτήρια Πνoή Αγάπης Αργυροκάστρου\nHome Blog School Life Feasts Γιορτή 25η Μαρτίου\nEducation Feasts Festimet Jeta Shkollore Klasa IV School Life Feasts School Life Τάξεις Τάξη Δ\tShare\nΕν όψει της γιορτής της 25ης Μαρτίου στο σχολείο μας πραγματοποιήθηκε μια εκδήλωση αφιερωμένη στον Ευαγγελισμό της Θεοτόκου και την Επανάσταση του 1821. Η Τετάρτη Τάξη παρουσίασε ποιήματα και θεατρικό που ανέδειξαν την αξία της ελευθερίας μέσα από το πρόσωπο της Υπεραγίας Θεοτόκου και τον αγώνα των πολεμιστών του ’21. Από τη γιορτή δεν θα μπορούσαν να λείπουν φυσικά τα τραγούδια από τη χορωδία μας! Τα παιδιά μέσα από τον ενθουσιασμό και τον κόπο τους πέρασαν το μήνυμα ότι η αγάπη προς τον Θεό και την πατρίδα, καθώς και το θυσιαστικό πνεύμα φέρνει με το χρόνο τους πιο καλούς καρπούς!\nΑνήμερα της γιορτής η ομάδα της χορωδίας μας συμμετείχε ύστερα από πρόσκληση στην εκδήλωση της Δερβιτσάνης. Μετά από τον εκκλησιασμό, την παρέλαση και την κατάθεση στεφάνων από τους επισήμους όλα τα τμήματα που συμμετείχαν είτε από σχολεία είτε από τοπικούς φορείς και συλλόγους απέδωσαν φόρο τιμής στο κοσμοσωτήριο γεγονός του Ευαγγελισμού της Θεοτόκου και στους ήρωες του ’21. Όλα τα σύνολα χορευτικά, θεατρικά και μουσικά άφησαν τις καλύτερες εντυπώσεις. Ιδιαιτέρως η χορωδία μας απέσπασε το θερμό χειροκρότημα και τα ζεστά σχόλια του κοινού!\nHome 1 4 (55,647)


Ζαν Μαρί Λε Πεν: "Ατύχημα" οι επιθέσεις στη Νορβηγία | Κόσμος - Ειδήσεις NewsIt.gr\nΠρώτη δημοσίευση: 30.07.2011 | 21:52 Ο επίτιμος πρόεδρος του ακροδεξιού γαλλικού κόμματος πήρε αποστάσεις από την επίσημη θέση του κόμματος σχετικά με το μακελειό δηλώνοντας ότι η "αφέλεια" της νορβηγική κυβέρνησης είναι "πιο σοβαρή" από τις ίδιες επιθέσεις, τις οποίες χαρακτήρισε "ατύχημα".\n"Η κατάσταση μου φαίνεται σοβαρή αλλά όχι εξαιτίας αυτού του ατυχήματος από ένα άτομο, το οποίο κατελήφθη από περαστική τρέλα και δολοφόνησε τους συμπολίτες του", δήλωσε ο λε Πεν σε βίντεο το οποίο ανέβασε χθες Παρασκευη στον ιστότοπο του FN.\n"Αυτό που μου φαίνεται πιο σοβαρό και που καταδεικνύεται από αυτή την υπόθεση είναι η αφέλεια και η αδράνεια της νορβγικής κυβέρνησης (...). Ξέρετε ότι οι αστυνομικοί στη Νορβηγία δεν φέρουν όπλα;", απόρησε ο 83χρονος ιστορικός ηγέτης του FN.\nΕξάλλου ο λεν Πεν χαρακτήρισε τη Νορβηγία "μία μικρή, συμπαθητική χώρα", η οποία όμως "δεν κατάφερε να συνειδητοποιήσει το μέγεθος του παγκόσμιου κινδύνου που αποτελεί κατ' αρχάς η μαζική εισροοή μεταναστών (...), αλλά και η τρομοκρατία που είναι ένα παγκόσμιο φαινόμενο".


Ο μάγος Sankara σε ένα συναρπαστικό illusion show στο Γυάλινο Μουσικό Θέατρο (εισιτήρια) | E-Daily.gr\n«Magic Inside» η παράσταση που όλοι πρέπει να δουν\nΗμερομηνίες: από 1/12/2018 έως 23/2/2019\nO κορυφαίος Illusionist Sankara κι η καταπληκτική ομάδα του σε προσκαλούν στο ολοκαίνουριο show με τίτλο «Magic Inside», στο Γυάλινο Μουσικό Θέατρο για να σε οδηγήσουν σ’ ένα μοναδικό ταξίδι στην χώρα της μαγείας, σε μια διασκεδαστική και συναρπαστική διαδρομή, που μόνο αυτοί γνωρίζουν τόσο καλά τον χάρτη.\nΕτοιμάσου για ένα νοητικό παιχνίδι όπου αμέτρητες οπτικές παγίδες διαδέχονται η μια την άλλη, όπου η λογική ηττείται και κυριαρχεί το ασύλληπτο.\nΑν πιστεύεις στη μαγεία, ο Sankara και η ομάδα του σε περιμένουν στο Γυάλινο Μουσικό Θέατρο για ένα illusion show που κόβει την ανάσα. Αν δεν πιστεύεις στη μαγεία, έφτασε η ώρα να διαψευστείς.


Προσεχείς Εκδηλώσεις Εκδήλωση – Συζήτηση για τους αγωνιστές της ΑΤΙΚ Παντιέρα αντικαπιταλιστική ενημέρωση\nΕκδήλωση – Συζήτηση για τους αγωνιστές της ΑΤΙΚ\n28/05/2015 | 19:00\tΠλοήγηση Εκδήλωσης\n« Εκδήλωση ΑΝΤΑΡΣΥΑ Νοτίων Προαστίων\nΠροβολή της ταινίας για τη ζωή και το έργο του Joe Hill »\nΕκδήλωση – Συζήτηση την Πέμπτη 28/5, 7:00 μ.μ. στην ΑΣΟΕΕ (Πατησίων).\nΝΑ ΜΗΝ ΕΚΔΟΘΕΙ ΚΑΝΕΙΣ ΤΟΥΡΚΟΣ ΑΓΩΝΙΣΤΗΣ! ΚΑΤΑΡΓΗΣΗ ΕΥΡΩΕΝΤΑΛΜΑΤΟΣ! ΝΑ ΑΠΕΛΕΥΘΕΡΩΘΟΥΝ! ΝΑ ΤΟΥΣ ΔΟΘΕΙ ΑΜΕΣΑ ΠΟΛΙΤΙΚΟ ΑΣΥΛΟ!\nΛεπτομέρειες Ημερομηνία: 28/05/2015 Ώρα: 19:00\tΚατηγορία Εκδήλωσης: Εκδήλωση - Συζήτηση